<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0441">H-0441/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: septembrie II 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0441">Subiect: Dezvoltarea unor proiecte nucleare declarate</OBJECT><CONTENT><PARA>Regiunea Mării Baltice a devenit recent una dintre cele mai active zone destinate proiectelor nucleare declarate aflate în dezvoltare. Gradul de siguranță al acestor proiecte are o importanță deosebită pentru întreaga UE. Ar fi deosebit de regretabil dacă țările aflate în vecinătatea imediată a frontierei externe estice a UE (12 km în cazul Kaliningradului și 20 km în cazul Belarusului, ultimul proiect fiind, în plus, situat la doar 55 km de Vilnius, capitala unui stat membru al UE) ar alege să își neglijeze obligațiile pe plan internațional, punând în aplicare proiecte nucleare. Până în prezent, dezvoltatorii centralelor nucleare din Belarus și din regiunea Kaliningrad nu au reușit să furnizeze informații cuprinzătoare privind metodele ce urmează a fi utilizate în vederea gestionării deșeurilor nucleare BNPP, strategiile de dezafectare și orice alte riscuri potențiale asociate unor accidente majore sau strategiile de evacuare a populației în cazul unui accident - pentru a nu menționa decât câteva aspecte.</PARA><PARA>Care sunt opiniile Comisiei cu privire la modalitățile de garantare a unor standarde de siguranță adecvate în vecinătatea frontierei externe a UE (având în vedere proiectele nucleare menționate mai sus)? Ce măsuri ar putea fi luate la nivelul UE, în contextul politicii energetice comune la nivel european?</PARA></CONTENT></QUEST>