<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0045">O-0045/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1854">Constanze Angela Krehl</PERSON>, <PERSON ID="4349">Rosa Miguélez Ramos</PERSON>, <PERSON ID="28295">Antolín Sánchez Presedo</PERSON> şi <PERSON ID="28298">Iratxe García Pérez</PERSON>, în numele Grupului <GRPOL GRPOLID="1103">PSE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0045">Subiect: Gruparea europeană de cooperare teritorială (GECT)</OBJECT><CONTENT><PARA>Gruparea europeană de cooperare teritorială a fost instituită prin Regulamentul (CE) nr. 1082/2006<FNREF FNIDREF="FN1"/> din 5 iulie 2006. Această nouă entitate juridică înfiinţată în temeiul legislaţiei comunitare are drept misiune dezvoltarea, în rândul membrilor săi, a cooperării transfrontaliere, transnaţionale şi/sau interregionale, cu scopul exclusiv de a consolida coeziunea economică şi socială, ce reprezintă unul din principiile fundamentale ale Tratatelor.</PARA><PARA>La aceste grupări pot participa toate statele membre, autorităţile regionale, autorităţile locale şi organismele de drept public, care sunt enumerate neexhaustiv în anexa III la Directiva 2004/18/CE<FNREF FNIDREF="FN2"/> din 31 martie 2004, adică un număr foarte mare de posibile grupări europene din domenii foarte diverse. Principala noutate a regulamentului în cauză este că acestui tip de grupări li se conferă personalitate juridică, ceea ce reprezintă un aspect însemnat, deoarece facilitează funcţionarea şi dezvoltarea cooperării în cadrul Uniunii. În plus, aceste grupări nu vor face în mod necesar obiectul unei cofinanţări comunitare, fapt ce creşte disponibilitatea acestei cofinanţări pentru alte scopuri.</PARA><PARA>Pentru a pune în aplicare acest regulament, statele membre sunt obligate să adopte toate dispoziţiile adecvate pentru a garanta aplicarea eficientă a acestuia până la 1 august 2007, în conformitate cu articolele 16 şi 18 din regulament. Din nefericire, trebuie să constatăm că, până în prezent, statele membre nu şi-au adaptat legislaţiile şi nici nu au luat măsurile necesare pentru a permite aplicarea acestora şi, prin urmare, este imposibil ca la 1 august 2007 acest regulament să se aplice în fiecare stat membru.</PARA><PARA>În faţa acestei situaţii de nerespectare gravă a legislaţiei comunitare de către statele membre, din care rezultă un prejudiciu economic adus statelor afectate, în special noilor state membre, ce acţiuni întreprinde Comisia pentru a remedia această situaţie?</PARA><PARA>Având în vedere responsabilitatea şi obligaţia Comisiei de a asigura respectarea obligaţiilor derivate din Tratate, va iniţia Comisia procedura prevăzută la art. 216?</PARA><FN FNID="FN1">  JO L 210, 31.7.2006, p. 19.</FN><FN FNID="FN2">  JO L 134, 30.4.2004, p. 114.</FN></CONTENT></QUEST>