<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000320">O-000320/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96835">Traian Ungureanu</PERSON>, <PERSON ID="23819">Csaba Őry</PERSON>, <PERSON ID="96814">Elena Băsescu</PERSON>, <PERSON ID="96834">Iliana Ivanova</PERSON>, <PERSON ID="33982">Marian-Jean Marinescu</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000320">Subiect: Libera circulaţie a lucrătorilor în Uniunea Europeană</OBJECT><CONTENT><PARA>În prezent, anumite state membre UE impun cetăţenilor bulgari şi români restricţii în ceea ce priveşte dreptul de muncă. La sfârşitul anului 2011 expiră cea de-a doua etapă a perioadei de tranziţie pentru cele două ţări. Începând cu anul 2011, pentru ca un stat membru să decidă prelungirea cu încă doi ani a măsurilor, acesta trebuie să ofere dovezi privind perturbări grave pe propria piaţă a forţei de muncă.</PARA><PARA>În ceea ce priveşte singurele două ţări care se confruntă încă cu bariere tranzitorii în cadrul UE, datele arată că: la sfârşitul anului 2010, cetăţenii români şi bulgari cu reşedinţa în UE-25 reprezentau 0,6 % din populaţia totală a UE; între 2004 şi 2009, lucrătorii români şi bulgari au contribuit la sporirea bugetelor Spaniei şi Italiei cu 1,7 %, respectiv 1,3 %.</PARA><PARA>1.  Poate Comisia să explice condiţiile în care un stat membru poate continua să restricţioneze accesul pe piaţa forţei de muncă în cea de-a treia etapă, în temeiul dispoziţiilor aplicabile din Tratat, al acordurilor de aderare şi al jurisprudenţei Curţii de Justiţie?</PARA><PARA>2.  Poate Comisia să ofere o definiţie clară a noţiunii de „perturbări grave pe piaţa forţei de muncă”?</PARA><PARA>3.  Poate Comisia să elaboreze şi să prezinte o evaluare clară a metodologiei pe care trebuie să o folosească statele membre pentru a demonstra faptul că perturbările grave de pe propriile pieţe ale forţei de muncă sunt cauzate de afluxul lucrătorilor români şi bulgari?</PARA><PARA>4.  Poate Comisia să propună o serie de indicatori uşor de înţeles pentru evaluarea cererilor de prelungire sau de reintroducere a măsurilor tranzitorii de către statele membre? Este extrem de important ca aceste criterii să fie comunicate în mod clar şi transparent şi făcute publice. Numai în aceste condiţii poate Comisia să asigure un proces clar şi vizibil pentru viitoarele state membre care vor trece prin această procedură.</PARA></CONTENT></QUEST>