<QUEST><TI><TI-INTRO>ÎNTREBARE ORALĂ <QREF QID="H-2009-0467">H-0467/09</QREF></TI-INTRO><TI-SESSION>pentru timpul afectat întrebărilor din perioada de sesiune decembrie 2009</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0467">Subiect: Subvențiile pentru agricultori</OBJECT><CONTENT><PARA>Digitizarea parcelelor de teren agricol, care trebuia să fie finalizată în Grecia în 2008, este încă în curs, încheierea acesteia până la sfârșitul anului fiind puțin probabilă, din motive tehnice, și, ca urmare, există pericolul ca agricultorii să nu primească subvențiile la care au dreptul. Având în vedere scăderea continuă a prețurilor la aproape toate produsele de cultură și animaliere, pentru cel de-al doilea an consecutiv, o parte a producției căreia i s-au alocat deja timp, bani și resurse, rămâne nevândută și este lăsată să putrezească pe câmpuri, în timp ce numeroși agricultori nu au primit valoarea de piață a producției (piersici, vin, cereale etc.) vândută comercianților și cooperativelor, rezultatul fiind acela că, în prezent, subvențiile alcătuiesc aproape jumătate din veniturile agricultorilor. În contextul în care există pericolul ca subvențiile să nu fie plătite, este în joc supraviețuirea agricultorilor, în special a agricultorilor mici și mijlocii, care fac eforturi pentru a supraviețui, au acumulat datorii mari și se află într-o situație financiară disperată. </PARA><PARA>Va plăti Comisia fără întârziere toate subvențiile la care au dreptul agricultorii, indiferent dacă digitizarea este realizată sau nu, pentru a-i salva de la faliment și pentru a le oferi posibilitatea de a lucra în continuare în agricultură?</PARA></CONTENT></QUEST>