<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000090">H-000090/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: martie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="2037">Robert Sturdy</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000090">Subiect: Importanța drepturilor de proprietate intelectuală pentru inovare în cadrul negocierilor privind încheierea unui acord de liber schimb între UE și India</OBJECT><CONTENT><PARA>Politica comercială a UE are de jucat un rol important în realizarea obiectivelor strategiei UE 2020, prin intermediul, inter alia, al încheierii de acorduri de liber schimb (ALS). Una dintre economiile cu cea mai rapidă creștere din lume, India este pe cale să devină un partener strategic major al UE în anii care vin. Un ALS va crește și mai mult posibilitățile de investiții pentru întreprinderile europene în India și va mări accesul la piețe atât pentru întreprinderile europene, cât și pentru cele indiene. Avantajele aduse de comerț ar putea contribui la scoaterea din sărăcie a milioane de indieni.</PARA><PARA>Pe măsură ce India avansează în direcția unei economii bazate pe cunoaștere, iar inovarea joacă un rol crescând în economia țării, investițiile întreprinderilor europene inovatoare vor contribui, de asemenea, la promovarea inovației. Cu toate acestea, inovarea are la temelie un cadru solid al drepturilor de proprietate intelectuală. Dacă rezultatele inovării nu sunt protejate, întreprinderile inovatoare nu sunt stimulate să investească.</PARA><PARA>În ce mod ia Comisia în considerare importanța drepturilor de proprietate intelectuală pentru inovare în cadrul actualelor negocieri privind încheierea unui acord de liber schimb cu India?</PARA></CONTENT></QUEST>