<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000163">H-000163/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: mai 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000163">Subiect: Crearea unui Fond permanent de stabilitate financiară</OBJECT><CONTENT><PARA>Miniștrii de finanțe din țările Eurogrupului au convenit crearea unui fond permanent de stabilitate financiară a zonei euro în valoare de 700 de miliarde de euro și instituirea unui mecanism european de stabilitate pentru crearea guvernanței economice a zonei euro. Acesta ar urma să contribuie la consolidarea coeziunii și a competitivității economice, precum și la stabilizarea sistemului financiar unic în țările zonei euro.</PARA><PARA>Toate statele membre ale UE și-au deschis piețele interne prin aderarea la UE și s-au angajat să se alăture zonei euro în momentul în care vor întruni în mod obiectiv condițiile cerute (fără a recurge la subterfugii pentru îndeplinirea conformității). Criza a afectat mai ales statele membre ale UE cel mai puțin dezvoltate din punct de vedere economic, însă adoptarea acestor decizii le va împiedica să beneficieze de ajutoare financiare și de o redresare economică mai rapidă pe viitor.</PARA><PARA>Aș dori să întreb Consiliul dacă nu consideră că aceste decizii vor duce la crearea unui club exclusivist de țări, dat fiind că statele membre care nu fac parte din zona euro rămân izolate de redresarea economică și financiară? Consiliul nu consideră că UE are nevoie de coordonarea economiilor tuturor statelor membre ale UE și de stabilizarea sistemelor financiare, precum și de adoptarea de măsuri financiare necesare statelor membre din afara zonei euro?</PARA></CONTENT></QUEST>