<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000242">H-000242/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99325">Spyros Danellis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000242">Subiect: Postul de control al viitorului</OBJECT><CONTENT><PARA>La 7 iunie, Asociația Internațională de Transport Aerian (IATA) a prezentat un nou plan pentru controalele de securitate ca soluţie la deranjul provocat de actualele măsuri din aeroporturi. Acesta ar permite unei categorii specifice de pasageri (călători „de încredere” sau „frecvenţi”) să treacă numai cu un nivel minim de control, iar controalele ar fi înăsprite în mod corespunzător pentru ceilalţi (raze X, alte detectoare, control comportamental). Concentrând controalele asupra datelor personale ale pasagerilor înainte ca aceştia să ajungă la aeroport, sistemul propus va căuta „persoane periculoase” în loc de „obiecte periculoase”. O versiune provizorie a postului de control al viitorului va fi gata în următorii doi până la trei ani.</PARA><PARA>Ţinând seama de cele de mai sus, poate spune Comisia dacă statele membre au dreptul să adopte un astfel de sistem fără o revizuire a reglementărilor pertinente ale UE?</PARA><PARA>Caută Comisia modalităţi alternative de a scurta controalele, soluţii care nu se vor concentra asupra datelor personale ale pasagerilor?</PARA></CONTENT></QUEST>