<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0132">O-0132/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="1394">Bill Newton Dunn</PERSON> şi <PERSON ID="38613">Metin Kazak</PERSON>, în numele Grupului <GRPOL GRPOLID="1119">ALDE</GRPOL> , <PERSON ID="28155">Edit Herczog</PERSON>, în numele Grupului <GRPOL GRPOLID="2949">S&amp;D</GRPOL> , <PERSON ID="28223">Andreas Schwab</PERSON>, <PERSON ID="28219">Daniel Caspary</PERSON>, <PERSON ID="28572">Georgios Papastamkos</PERSON>, <PERSON ID="4345">Tokia Saïfi</PERSON> şi <PERSON ID="1073">Cristiana Muscardini</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0132">Subiect: Controlul comerțului ilegal la frontierele interne și externe ale UE</OBJECT><CONTENT><PARA>În septembrie, Parlamentul European a lansat Forumul pentru combaterea contrabandei, contrafacerii și a crimei organizate. Forumul este un organism transpartinic și multilateral, al cărui obiectiv este de a atrage atenția asupra amenințării pe care contrabanda, contrafacerea și pirateria o reprezintă pentru sănătatea, securitatea și bunăstarea economică a cetățenilor europeni, precum și de a sprijini activitatea Comisiei Europene și a Observatorului european pentru contrafacere și piraterie de curând instituit.</PARA><PARA>Confiscările vamale ale bunurilor contrafăcute la frontierele externe ale UE arată o creștere continuă în expedierea bunurilor contrafăcute care constituie riscuri reale pentru sănătatea consumatorilor, cum ar fi medicamente, jucării, echipamente mecanice și electrice, precum și bunuri de consum cu circulație rapidă.</PARA><PARA>Comerțul ilegal cu produse supuse accizelor, cum ar fi alcoolul și tutunul, către și în cadrul UE constituie o problemă serioasă. Măsurarea gradului variază de la un sector comercial la altul.</PARA><PARA>Tot acest comerț reprezintă o amenințare în creștere la adresa sănătății publice, a locurilor de muncă pentru cetățenii onești și privează statele membre de miliarde de euro în venituri din impozite. Ce măsuri concrete propune Consiliul pentru a controla în mod corespunzător comerțul ilegal la frontierele interne și externe ale UE?</PARA></CONTENT></QUEST>