<QUEST><TI><TI-INTRO>ÎNTREBARE ORALĂ <QREF QID="H-2010-0208">H-0208/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="23787">Czesław Adam Siekierski</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0208">Subiect: Situația în zona euro: problema Greciei</OBJECT><CONTENT><PARA>Problemele cu care se confruntă Grecia în ultima vreme arată unde poate duce lipsa de acțiune sau neglijența în materie de control și supraveghere financiară stricte în zona euro. Pentru moneda unică europeană, criza financiară și economică s-a dovedit a fi una dintre cele mai mari provocări ale istoriei sale. Această criză a scos la iveală în întregime neregulile disimulate deja de câtva timp. Pactul de stabilitate și creștere, conceput pentru a garanta respectarea criteriilor de convergență, a fost neglijat în mod inadmisibil atât de organismele naționale, cât și de cele ale Uniunii Europene. Lipsa disciplinei și a unui sistem corespunzător de sancțiuni a condus la criza monedei unice. </PARA><PARA>În acest sens, ar putea Comisia să răspundă la întrebările de mai jos? Intenționează Comisia să ia măsuri care să garanteze respectarea strictă a Pactului de stabilitate și creștere în zona euro, pentru a evita ca situația actuală să se repete în viitor? Ce măsuri anume intenționează să ia Comisia?</PARA></CONTENT></QUEST>