<QUEST><TI><TI-INTRO>ÎNTREBARE ORALĂ <QREF QID="H-2010-0037">H-0037/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0037">Subiect: Recuperarea navei de croazieră "Sea Diamond"</OBJECT><CONTENT><PARA>Epava navei de croazieră „Sea Diamond” rămâne - la aproape trei ani de la scufundarea sa la 13 aprilie 2007 - pe fundul mării în largul insulei Santorini, poluând mediul marin şi afectând echilibrul ecologic şi sănătatea locuitorilor de pe insulă şi din zonele învecinate. Epava reprezintă o „bombă toxică”. Potrivit studiilor ştiinţifice, aceasta provoacă o poluare a zonei pe distanţe mari sub forma unor fibre de plastic microscopice şi a unei concentraţii înalte de substanţe toxice care au un puternic potenţial de bioacumulare. Locuitorii insulei Santorini cer eliminarea imediată a acestei „bombe toxice” din apele insulei lor, însă primesc, de fapt, din partea guvernului, refuzuri categorice - atât din partea actualei guvernări a partidului PASOK, cât şi din partea fostei guvernări a Noii Democraţii. Promisiunile făcute de guvern privind recuperarea navei se dovedesc a fi nesincere, în timp ce răspunderea nici nu a fost încă atribuită companiei maritime „Hellenic Louis Cruises”, care a primit, în realitate, 55 de milioane de dolari drept compensaţie!</PARA><PARA>A fost informată Comisia cu privire la evoluţiile şi progresele realizate în legătură cu recuperarea navei „Sea Diamond”? Care este poziţia Comisiei cu privire la cerinţele şi reclamaţiile justificate ale locuitorilor insulei Santorini?</PARA></CONTENT></QUEST>