<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0040">O-0040/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="2329">Joost Lagendijk</PERSON>, în numele Grupului <GRPOL GRPOLID="1107">Verts/ALE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0040">Subiect: Rolul UE în Kosovo</OBJECT><CONTENT><PARA>La mijlocul lunii martie 2007, trimisul special al ONU, Martti Ahtisaari, a prezentat propunerea sa globală de acord asupra statutului provinciei Kosovo Secretarului General al ONU, care a înaintat-o Consiliului de Securitate al ONU. Acest plan prevede un rol mai mare al Uniunii Europene în ceea ce priveşte punerea sa în aplicare. Biroul Civil Internaţional (ICO) ar trebui să ia locul Misiunii interimare a Organizaţiei Naţiunilor Unite pentru Kosovo (MINUK) care în prezent se află în proces de retragere. Şeful ICO ar trebui să fie, de asemenea, Reprezentantul Special al UE pentru Kosovo. O echipă de planificare a UE (EPUE) a lucrat timp câteva luni la întocmirea noii misiuni UE care va reprezenta stâlpul de bază al ICO. În momentul de faţă, este foarte improbabil să se adopte o nouă rezoluţie de către Consiliul de Securitate al ONU prin care să se înlocuiască Rezoluţia 1244 (1999) a Consiliului de Securitate al ONU, din cauza opoziţiei Rusiei care ameninţă să îşi folosească dreptul de veto. </PARA><PARA>Consiliul a declarat că nu poate exista o misiune UE în Kosovo fără o nouă rezoluţie a Consiliului de Securitate al ONU. În ultimul timp, pentru a depăşi impasul, preşedinţia UE a vorbit despre posibile acorduri interimare privind prezenţa UE în Kosovo.</PARA><PARA>Cum intenţionează Comisia să acţioneze în cazul în care Consiliul de Securitate al ONU nu poate să depăşească impasul? Cum vor fi cheltuiţi banii deja alocaţi pentru Kosovo? Poate Comisia să spună ce părţi ale misiunii UE pot fi în orice caz desfăşurate ? Există un plan B asupra căruia Comisia lucrează pentru a depăşi prezenta situaţie?</PARA></CONTENT></QUEST>