<QUEST><TI><TI-INTRO>ÎNTREBARE ORALĂ <QREF QID="H-2010-0006">H-0006/10</QREF></TI-INTRO><TI-SESSION>pentru timpul afectat întrebărilor din perioada de sesiune ianuarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0006">Subiect: Decesul tragic a nouă membri ai echipajului navei Aegean Wind</OBJECT><CONTENT><PARA>Nouă membri ai echipajului navei <I>Aegean Wind</I>, veche de 26 de ani, care naviga sub pavilion grec, au decedat în mod tragic în ziua de Crăciun, când un incendiu a izbucnit la bordul acesteia. Acest cel din urmă „accident” maritim se adaugă şirului de accidente care au curmat multe vieţi, incluzând accidentul feribotului <I>Express Samina</I>, ale vrachierelor <I>Dystos </I>şi <I>Iron Antonis</I>, <I>Errica</I>, <I>Prestige</I>, etc. Statele membre şi UE îşi elaborează politica maritimă în conformitate cu solicitările armatorilor referitoare la competitivitate şi profit şi, ignorând solicitările legitime ale echipajelor, permit unor nave învechite, prost întreţinute să navigheze, sporesc cerinţele cărora trebuie să le facă faţă echipajele în cadrul activităţii lor, reduc numărul membrilor echipajelor şi impun efectuarea unui program de lucru de 16-18 ore pe zi, cu consecinţe devastatoare asupra siguranţei acestora pe mare.</PARA><PARA>Ştie Comisia dacă nava <I>Aegean Wind</I> îndeplinea normele fundamentale de siguranţă care ar fi împiedicat pierderea de vieţi în rândul echipajului, dacă vasul era echipat cu sistemele antiincendiu necesare pentru prevenirea şi stingerea incendiilor şi dacă acestea funcţionau la parametrii normali? Există informaţii sau evaluări din partea Agenției Europene pentru Siguranță Maritimă (AESM), referitoare la cauzele decesului tragic al acestor membri ai echipajului?</PARA></CONTENT></QUEST>