<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0014">O-0014/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, <PERSON ID="97019">Ivo Vajgl</PERSON>, <PERSON ID="96945">Marietje Schaake</PERSON>, <PERSON ID="28266">Sophia in 't Veld</PERSON> şi <PERSON ID="97229">Niccolò Rinaldi</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0014">Subiect: Conformitatea proiectului de decret italian de punere în aplicare a Directivei 2007/65/CE cu directiva şi cu drepturile fundamentale</OBJECT><CONTENT><PARA>Guvernul italian a emis proiectul pentru decretul legislativ nr. 169<FNREF FNIDREF="FN1"/> de punere în aplicare a Directivei 2007/65/CE<FNREF FNIDREF="FN2"/> privind desfăşurarea activităţilor de difuzare a programelor de televiziune. În cazul în care ar fi aprobată, propunerea ar obliga site-uri precum Google sau bloguri care conţin fişiere audio-video să obţină o autorizaţie guvernamentală pentru difuzarea conţinutului mijloacelor de comunicare (precum difuzarea în direct prin internet şi transmisia video prin internet, conform articolului 17 litera (c) din decretul care modifică articolul 21 din textul consolidat privind mijloacele de comunicare).</PARA><PARA>Decretul a primit critici din partea părţilor implicate, a ONG-urilor şi a cetăţenilor, în timp ce preşedintele autorităţii italiene pentru comunicaţii a afirmat că „un filtru generalizat pe internet este, pe de-o parte, restrictiv - într-o manieră neacceptată în niciun alt stat din vestul Europei - şi, pe de altă parte, ineficient, fiind, a priori, un filtru birocratic”. Acesta a afirmat, de asemenea, că o asemenea dispoziţie privind autorizarea „este în afara cadrului directivei şi ar fi, în consecinţă, incompatibilă cu legislaţia europeană: în forma actuală, aceasta ar provoca întrebări care ar fi cu siguranţă critice la adresa Comisiei”.</PARA><PARA>Nu consideră Comisia că asemenea dispoziţii nu sunt nicidecum prevăzute în directivă? Nu consideră Comisia că asemenea dispoziţii ar periclita libertatea de exprimare şi de informare, garantate de articolul 10 din Convenţia europeană a drepturilor omului şi de articolul 11 din Carta Drepturilor Fundamentale, în special prin faptul că i se atribuie guvernului o putere de cenzură care contravine drepturilor omului, libertăţilor fundamentale, democraţiei şi statului de drept, garantate de articolele 2 şi 6 din TUE? Mai există în alte state membre UE sau state terţe dispoziţii asemănătoare şi în caz afirmativ, care sunt acestea? Cum intenţionează Comisia să garanteze protecţia drepturilor fundamentale în agenda digitală europeană?</PARA><FN FNID="FN1">  Text: http://www.camera.it/_dati/leg16/lavori/AttiDelGoverno/pdf/0169.pdf</FN><FN FNID="FN2">  JO L 332, 18.12.2007, p. 27.</FN></CONTENT></QUEST>