<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000005">O-000005/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96959">George Lyon</PERSON>, <PERSON ID="97076">Corinne Lepage</PERSON>, <PERSON ID="96875">Britta Reimers</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="4554">Chris Davies</PERSON>, <PERSON ID="34234">Antonyia Parvanova</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1318">James Nicholson</PERSON><BRK/>în numele Grupului <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28228">Albert Deß</PERSON>, <PERSON ID="4271">Elisabeth Jeggle</PERSON>, <PERSON ID="96819">Licia Ronzulli</PERSON>, <PERSON ID="1927">Peter Liese</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000005">Subiect: Incidentul din Germania privind hrana pentru animale contaminată cu dioxină</OBJECT><CONTENT><PARA>Pe 27 decembrie 2010, autorităţile germane au raportat Comisiei un incident survenit în urma amestecului de acizi graşi destinaţi unor scopuri industriale şi care conţineau dioxină cu grăsime vegetală pentru hrana animalelor în mai multe landuri germane. Peste 4700 de ferme au fost iniţial închise în Germania în urma contaminării a peste 3000 de tone de grăsime vegetală pentru hrana animalelor. Produsul a fost distribuit unor ferme din opt landuri, iar o parte a fost exportat în Olanda şi apoi distribuit în Marea Britanie sub formă de produse procesate. În fermele afectate s-au constatat niveluri crescute de dioxină de până la peste patru ori nivelul maxim acceptat în UE de 3 picograme de dioxină pe gram de grăsime, fiind cunoscut faptul că expunerea corpului omenesc la niveluri ridicate de dioxină poate cauza probleme serioase sistemului imunitar.</PARA><PARA>În urma incidentului:</PARA><PARA>–  Poate Comisia să explice ce măsuri a luat pentru a asigura protecţia consumatorilor şi siguranţa alimentară şi dacă Autoritatea Europeană pentru Siguranţa Alimentară (EFSA) sau vreo agenţie naţională care se ocupă cu siguranţa alimentară va prezenta un raport privind riscurile pentru sănătatea umană?</PARA><PARA>–  Poate Comisia să explice circumstanţele în care a fost posibil ca acizi graşi cu conţinut de dioxină destinaţi unor scopuri industriale să fie amestecaţi cu grăsime vegetală pentru hrana animalelor?</PARA><PARA>–  Presa a scris că purtătorul de cuvânt al Comisarului John Dalli s-a declarat sceptic în ceea ce priveşte capacitatea Comisiei de a identifica produsele procesate care conţin ouă contaminate. De ce mijloace dispune Comisia pentru a garanta trasabilitatea completă a produselor alimentare, de la producător la consumator, în afara graniţelor ţării în care s-a efectuat etichetarea iniţială?</PARA><PARA>–  Intenţionează Comisia să întreprindă şi alte acţiuni în ceea ce priveşte separarea produselor, trasabilitatea şi monitorizarea sistemelor naţionale de control/implementare existente pentru a proteja consumatorii şi siguranţa alimentară şi pentru a preveni apariţia unor viitoare incidente de acest tip?</PARA><PARA>–  Poate Comisia să prezinte cifre privind impactul economic al incidentului pentru sectoarele relevante?</PARA><PARA>–  Cum va contribui Comisia la acţiunile de restabilire rapidă a încrederii consumatorilor în standardele privind siguranţa alimentelor din UE?</PARA><PARA>–  În final, are Comisia cunoştinţă de existenţa unui sistem prin care fermierii să fie despăgubiţi pentru pierderile aferente?</PARA></CONTENT></QUEST>