<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0005">O-0005/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="1892">Carlos Coelho</PERSON>, în numele Grupului <GRPOL GRPOLID="1102">PPE-DE</GRPOL> , <PERSON ID="4313">Martine Roure</PERSON>, în numele Grupului <GRPOL GRPOLID="1103">PSE</GRPOL> , <PERSON ID="28262">Henrik Lax</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0005">Subiect: Stadiul în care se află Sistemul de Informații Schengen din a doua generație (SIS II)</OBJECT><CONTENT><PARA>Parlamentul European a adoptat prin procedura de co-decizie temeiul legal pentru crearea SIS II în 2006 și a sprijinit ulterior întotdeauna, deși numai în anumite condiții, soluțiile temporare propuse de Consiliu și de Comisie pentru depășirea numeroaselor probleme care s-au ivit. Anul trecut, după rezultatul negativ înregistrat la unele dintre teste (în special în cazul testului sistemului operațional) Comisia și Consiliul au căzut de acord asupra unei perioade de remediere al cărei scop era încercarea de soluționare a problemelor persistente. </PARA><PARA>Această perioadă s-a încheiat și testele au fost repetate în Decembrie 2008 și deși s-au înregistrat unele îmbunătățiri și sistemul central a fost optimizat se pare că această versiune nouă a sistemului central nu funcționează așa cum ar trebui și, în consecință, SIS II nu poate începe să funcționeze dacă aceste trei probleme majore nu sunt soluționate.</PARA><PARA>Aceste aspecte privesc pierderea mesajelor, problemele legate de performanța și soliditatea sistemului, precum și calitatea datelor și procesul de coerență (probleme cu procesul de sincronizare a copiilor naționale cu sistemul central); </PARA><PARA>Parlamentul European nu a fost informat în mod oficial cu privire la aceste evenimente importante, nici în ceea ce privește faptul că s-a alocat Grupului de lucru SIS TECH un model de studiu bazat pe modul în care SIS 1+ a evoluat către SIS II.</PARA><PARA>Prin urmare Consiliul a fost rugat să explice: </PARA><PARA>– De ce PE nu a fost informat în mod oficial cu privire la aceste probleme majore în dezvoltarea sistemului?</PARA><PARA>– Vor necesita aceste probleme reconstrucția sistemului? </PARA><PARA>– Se preconizează alternative la SIS II și, dacă da, se poate ca una dintre acestea să fie îmbunătățirea SIS 1+?</PARA><PARA>– Care sunt problemele actuale și care este cauza acestora? Ce eforturi sunt necesare pentru a le soluționa, cât va dura și care vor fi costurile pentru bugetul UE?</PARA></CONTENT></QUEST>