<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0213">O-0213/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96745">Catherine Grèze</PERSON></TI-AUTHOR><TI-AUTHOR><PERSON ID="96832">Kinga Göncz</PERSON>, <PERSON ID="96852">Cornelia Ernst</PERSON>, <PERSON ID="28141">Lívia Járóka</PERSON>, <PERSON ID="39713">Renate Weber</PERSON>, <PERSON ID="28246">Alexander Alvaro</PERSON>, <PERSON ID="96955">Catherine Bearder</PERSON>, <PERSON ID="96922">Izaskun Bilbao Barandica</PERSON>, <PERSON ID="96650">Lothar Bisky</PERSON>, <PERSON ID="28134">Eva-Britt Svensson</PERSON>, <PERSON ID="96692">Leonidas Donskis</PERSON>, <PERSON ID="96639">Isabelle Durant</PERSON>, <PERSON ID="96859">Ioan Enciu</PERSON>, <PERSON ID="23868">Monika Flašíková Beňová</PERSON>, <PERSON ID="96851">Thomas Händel</PERSON>, <PERSON ID="28233">Rebecca Harms</PERSON>, <PERSON ID="2054">Heidi Hautala</PERSON>, <PERSON ID="1407">Stephen Hughes</PERSON>, <PERSON ID="28266">Sophia in 't Veld</PERSON>, <PERSON ID="97968">Andrey Kovatchev</PERSON>, <PERSON ID="4531">Jean Lambert</PERSON>, <PERSON ID="97017">Ulrike Lunacek</PERSON>, <PERSON ID="96824">Monica Luisa Macovei</PERSON>, <PERSON ID="4519">Claude Moraes</PERSON>, <PERSON ID="96848">Mariya Nedelcheva</PERSON>, <PERSON ID="96861">Nadezhda Neynsky</PERSON>, <PERSON ID="38595">Rovana Plumb</PERSON>, <PERSON ID="28409">Raül Romeva i Rueda</PERSON>, <PERSON ID="96831">Jutta Steinruck</PERSON>, <PERSON ID="2295">Hannes Swoboda</PERSON>, <PERSON ID="23808">Csaba Sándor Tabajdi</PERSON>, <PERSON ID="28316">Hannu Takkula</PERSON>, <PERSON ID="96821">Rui Tavares</PERSON>, <PERSON ID="39726">László Tőkés</PERSON>, <PERSON ID="28514">Kyriacos Triantaphyllides</PERSON>, <PERSON ID="28165">Lambert van Nistelrooij</PERSON>, <PERSON ID="4398">Gianni Vattimo</PERSON>, <PERSON ID="96858">Marie-Christine Vergiat</PERSON>, <PERSON ID="96677">Cecilia Wikström</PERSON>, <PERSON ID="28248">Gabriele Zimmer</PERSON></TI-AUTHOR></TI><OBJECT OBJID="OBJ0213">Subiect: Recunoașterea de către UE a genocidului împotriva romilor în perioada celui de-al doilea război mondial</OBJECT><CONTENT><PARA>Membrii comunității de romi suferă din cauza discriminării și a excluziunii pe întreg teritoriul Europei: ei sunt în mod sistematic ținta unor comentarii și atacuri rasiste, sunt hărțuiți de către forțele de poliție și li se refuză drepturile cetățenești fundamentale. Discriminarea împotriva romilor este răspândită în toate domeniile, dar în principal în domeniul educației, al ocupării forței de muncă, al accesului la locuințe și al sănătății. </PARA><PARA>Necunoașterea istoriei romilor de către majoritatea societății contribuie în mare măsură la prejudecățile cu care se confruntă aceștia și, de asemenea, reprezintă un obstacol pentru integrarea lor în Uniunea Europeană. </PARA><PARA>Nu prea este cunoscut faptul că în timpul celui de-al doilea război mondial, asemenea evreilor, membrii comunității de romi au fost oprimați de către regimul nazist din motive rasiale; zeci de mii de romi au fost uciși în teritoriile estice ocupate și mii de romi au fost uciși în lagăre de exterminare. În teritoriile ocupate ale Europei, cu toate că soarta romilor a fost diferită de la o țară la alta, aceștia au fost persecutați. </PARA><PARA>Unele state membre ale UE, cum ar fi Germania în 1982, au recunoscut deja genocidul împotriva romilor în timpul celui de-al doilea război mondial. Un gest similar din partea Uniunii Europene ar reprezenta un eveniment istoric pentru membrii comunității de romi și pentru Europa.</PARA><PARA>La 27 ianuarie 2011 va fi comemorată aniversarea eliberării Auschwitzului. Acest eveniment reprezintă o ocazie istorică pentru a reaminti cetățenilor europeni ororile holocaustului pentru toate victimele regimului nazist. </PARA><PARA>Consideră Consiliul că romii au dreptul de a obține din partea Uniunii Europene o recunoaștere a tulburatului lor trecut comun? Ce măsuri intenționează să ia Consiliul pentru a spori gradul de înțelegere în rândul populației europene în ceea ce privește trecutul pe care îl împărtășește cu romii?</PARA></CONTENT></QUEST>