<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000114">H-000114/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: aprilie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000114">Subiect: Participarea IMM-urilor la cercetarea și inovarea europeană</OBJECT><CONTENT><PARA>Comisia a lansat la 9 februarie 2011 Cartea verde intitulată „De la provocări la oportunități: către crearea unui cadru strategic comun pentru finanțarea cercetării și inovării (C&amp;I) în UE”. Astfel, în urma unei consultări publice, Comisia va elabora un cadru strategic comun care să faciliteze atât orientarea activității de C&amp;I, pentru a răspunde provocărilor societății de azi, cât și simplificarea procedurilor de accesare a fondurilor europene pentru C&amp;I, reducerea timpilor de introducere pe piață a rezultatelor cercetării, precum și o mai mare implicare a întreprinderilor europene în activitățile de C&amp;I. În contextul Strategiei UE 2020, UE și-a stabilit ca obiectiv ca, până în 2020, fondurile alocate activităților de C&amp;I să ajungă la 3% din PIB. Deoarece sectorul privat are un nivel redus de finanțări pentru C&amp;I, aș dori să întreb Comisia ce măsuri are în vedere pentru stimularea participării acestui sector la finanțarea C&amp;I europene? Ce măsuri are în vedere Comisia pentru a sprijini IMM-urile să surmonteze dificultățile întâlnite în accesarea fondurilor europene pentru C&amp;I? Are în vedere Comisia alocarea unei cote din fondurile europene doar pentru IMM-uri?</PARA></CONTENT></QUEST>