<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000036">O-000036/2012</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, Baroness <PERSON ID="4529">Sarah Ludford</PERSON>, <PERSON ID="2155">Sir Graham Watson</PERSON>, <PERSON ID="28208">Nathalie Griesbeck</PERSON>, <PERSON ID="96710">Jens Rohde</PERSON>, <PERSON ID="96670">Louis Michel</PERSON>, <PERSON ID="97203">Ramon Tremosa i Balcells</PERSON>, <PERSON ID="4335">Marielle de Sarnez</PERSON>, <PERSON ID="840">Charles Goerens</PERSON>, <PERSON ID="4514">Andrew Duff</PERSON>, <PERSON ID="28314">Anneli Jäätteenmäki</PERSON>, <PERSON ID="97230">Kristiina Ojuland</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000036">Subiect: Aderarea UE la CEDO și reforma Curții Europene a Drepturilor Omului</OBJECT><CONTENT><PARA>Convenția europeană a drepturilor omului (CEDO) a luat naștere după sfârșitul celui de-al doilea război mondial cu scopul de a garanta democrația, statul de drept, drepturile omului și libertățile fundamentale în Europa. CEDO le oferă indivizilor posibilitatea de a intenta o acțiune în fața unei curți europene împotriva guvernelor responsabile pentru încălcări ale drepturilor fundamentale.</PARA><PARA>UE a acordat dintotdeauna cea mai mare importanță CEDO, fapt demonstrat de condiționarea aderării unui stat la UE de aderarea la Consiliul Europei și la CEDO. În plus, UE a încercat dintotdeauna să adere la CEDO, lucru care acum reprezintă o obligație prevăzută la articolul 6 din TUE (care stipulează „Uniunea aderă la Convenția europeană pentru apărarea drepturilor omului și a libertăților fundamentale”). UE a instituit Carta drepturilor fundamentale a UE, care este aplicabilă instituțiilor UE și statelor membre atunci când implementează legislația UE.</PARA><PARA>Comisia Europeană a negociat cu Consiliul Europei în ceea ce privește aderarea UE la CEDO. S-a ajuns la un proiect de acord, dar acesta este contestat în prezent de unele guverne europene, având ca rezultat periclitarea întregului proces de aderare.</PARA><PARA>În același timp, guvernul Regatului Unit, care deține în prezent Președinția Consiliului Europei, a anunțat că se va concentra asupra continuării reformei Curții Europene a Drepturilor Omului (CEDO)<FNREF FNIDREF="FN1"/>. Președintele Curții Europene a Drepturilor Omului a subliniat responsabilitatea statelor părți de a asigura punerea în aplicare a hotărârilor <FNREF FNIDREF="FN2"/>, în timp ce Adunarea parlamentară a Consiliului Europei a adăugat că statele trebuie să abordeze aspectele structurale/sistemice și să consolideze rolul Curții Europene a Drepturilor Omului pentru a garanta eficiența acesteia <FNREF FNIDREF="FN3"/>.</PARA><PARA>- Poate Consiliul oferi informații cu privire la stadiul negocierilor privind aderarea UE la CEDO și conținutul proiectului de acord, precum și informații cu privire la propunerile prezentate, discuțiile în curs și pozițiile adoptate în Consiliu?</PARA><PARA>- Care este calendarul propus pentru aderarea UE la CEDO?</PARA><PARA>- Care sunt propunerile și pozițiile UE și ale statelor sale membre în cadrul organismelor Consiliului Europei – și în raport cu acestea – cu privire la aderarea la CEDO și la reformarea Curții Europene a Drepturilor Omului? Adoptă statele membre o abordare comună, astfel cum prevăd articolele 2 și 6 din TUE?</PARA><PARA>- Ce măsuri va lua Consiliul pentru a consolida sistemul CEDO și pentru a încuraja statele membre să respecte hotărârile CEDO, inclusiv prin evaluarea aspectelor structurale/sistemice?</PARA><FN FNID="FN1">  Procesul de reformă inițiat acum câțiva ani a condus la adoptarea Protocolului 14, a declarațiilor de la Interlaken și Izmir; a condus la reforme concrete ale CEDO, precum acordarea priorității cazurilor fundamentale și consolidarea procedurilor pentru identificarea cererilor neîntemeiate. Discurs disponibil la: http://www.number10.gov.uk/news/european-court-of-human-rights/.</FN><FN FNID="FN2">  http://www.independent.co.uk/opinion/commentators/nicolas-bratza-britain-should-be-defending-european-justice-not-attacking-it-6293689.html.</FN><FN FNID="FN3">  http://assembly.coe.int/Main.asp?link=/Documents/WorkingDocs/Doc12/EDOC12811.htm, http://assembly.coe.int/Mainf.asp?link=/Documents/AdoptedText/ta12/ERES1856.htm, http://assembly.coe.int/Mainf.asp?link=/Documents/AdoptedText/ta12/EREC1991.htm.</FN></CONTENT></QUEST>