<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0046">O-0046/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4303">Helmuth Markov</PERSON> şi <PERSON ID="28137">Kader Arif</PERSON>, în numele <COMMITTEE COMMID="810">Comisia pentru comerţ internaţional</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0046">Subiect: Acordul preliminar de parteneriat economic între Comunitatea Europeană și statele membre ale acesteia, pe de-o parte, și Africa Centrală, pe de altă parte</OBJECT><CONTENT><PARA>1. Ar putea Comisia să comunice:</PARA><PARA>– care vor fi domeniile sale prioritare de acțiune pentru a susține implementarea APE interimar cu Camerunul?</PARA><PARA>– ce metode va utiliza pentru calcularea impactului fiscal net al APE?</PARA><PARA>– care vor fi consecințele actualelor negocieri internaționale referitoare la banane asupra sectorului producției de banane în Africa Centrală și ce intenționează Comisia să întreprindă pentru a asigura un viitor durabil al acestui sector?</PARA><PARA>– ce dispoziții specifice intenționează să propună, în cadrul negocierilor privind APE regional, Republicii Democratice Congo, a cărei situație actuală nu îi permite să inițieze un program de reforme economice de anvergură?</PARA><PARA>– ce măsuri specifice de susținere intenționează să includă în acordul regional pentru a permite regiunii să facă față crizei financiare, alimentare și energetice?</PARA><PARA>2. Poate Comisia să garanteze că:</PARA><PARA>– viitorul APE cu Africa Centrală nu va diminua, ci, dimpotrivă, va consolida coeziunea și integrarea regională a acestor țări;</PARA><PARA>– temele referitoare la Singapore și la servicii nu vor fi discutate în cadrul negocierilor privind APE regional decât dacă țările din Africa Centrală solicită în mod expres acest lucru și fără să fie exercitate presiuni pentru ca acestea să accepte negocierea acestor chestiuni; serviciile publice de bază nu vor intra în cadrul negocierilor;</PARA><PARA>– țărilor din Africa Centrală care nu fac parte din țările cel mai puțin dezvoltate (TPD) și care nu  doresc să semneze un APE li se va propune un regim comercial alternativ care să fie echivalent cu situația actuală a acestora, conform articolului 37 alineatul (6) din Acordul de la Cotonou;</PARA><PARA>– Comisia nu va negocia nicio dispoziție care ar putea limita accesul la medicamentele de bază în țările din Africa Centrală sau capacitatea acestor țări de a profita de flexibilitatea prevăzută în Declarația de la Doha din 2001;</PARA><PARA>– APE regional nu va fi o simplă transpunere a acordului intermediar cu Camerun, că negocierile privind APE regional vor avea loc independent de cele privind APE intermediar și că pentru Camerun va exista posibilitatea renegocierii în cadrul acordului regional a dispozițiilor din APE intermediar pe care dorește să le rediscute;</PARA><PARA>– APE regional trebuie să fie suficient de flexibil pentru a lua în considerare caracteristicile specifice, precum și diversele nevoi și cerințe ale țărilor central-africane?</PARA></CONTENT></QUEST>