<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0632">H-0632/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96706">João Ferreira</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0632">Subiect: Eroziunea coastelor</OBJECT><CONTENT><PARA>Porțiuni întinse ale coastelor Portugaliei, de la nord la sud, sunt tot mai amenințate de eroziune. Printre diferitele cauze ale acesteia se numără: creșterea nivelului mediu al oceanelor, sedimentarea costieră redusă, deteriorarea structurilor naturale în urma activităților umane și diferite tipuri de dezvoltare costieră. Acest fenomen amenință încă de pe acum securitatea oamenilor și a averilor într-o serie de regiuni și a provocat deja accidente grave. Dacă nu este stăvilit și inversat, ar putea provoca daune însemnate în viitor, cu repercusiuni economice, sociale și ecologice majore.</PARA><PARA>Ce măsuri au fost implementate la nivelul UE pentru a rezolva această problemă a eroziunii coastelor? </PARA><PARA>Cum va integra Comisia eroziunea coastelor în abordarea comunitară privind prevenirea dezastrelor de origine naturală și antropică? Ce inițiative s-au adoptat?</PARA><PARA>Ce instrumente de asistență sunt disponibile pentru statele membre care sunt cele mai vulnerabile la efectele eroziunii coastelor?</PARA></CONTENT></QUEST>