<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000269">O-000269/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/>în numele <COMMITTEE COMMID="2865">Comisia pentru mediu, sănătate publică şi siguranţă alimentară</COMMITTEE></TI-AUTHOR></TI><OBJECT OBJID="OBJ000269">Subiect: Subvenții UE pentru practici poluante și nesustenabile</OBJECT><CONTENT><PARA>Subvențiile UE în domeniul agriculturii, politicii de coeziune, transporturilor, energiei și pescuitului pot avea efecte dăunătoare neintenționate asupra mediului. O serie de studii au analizat subvențiile dăunătoare mediului din ultimii ani. Conform definiției OCDE, „toți ceilalți factori menținându-se constanți, subvențiile [dăunătoare mediului] sporesc gradul de utilizare a unei resurse naturale și, prin urmare, sporesc și nivelul deșeurilor, al poluării și al exploatării naturale conexe”.</PARA><PARA>Un studiu solicitat de Comisia pentru mediu, sănătate publică și siguranță alimentară a Parlamentului și publicat în februarie 2011 a evidențiat impactul negativ asupra mediului al unor posturi bugetare principale din cadrul mai multor politici sectoriale ale UE. Studiul respectiv sugerează că instituțiile UE ar trebui să evalueze în profunzime efectele directe și indirecte ale actualului cadru UE privind subvențiile și să demareze reformarea acestuia. </PARA><PARA>Concluziile Consiliului din 20 decembrie 2010 au reiterat „invitația adresată de acesta cu mult timp în urmă Comisiei de a prezenta o foaie de parcurs în vederea eliminării subvențiilor care au efecte negative considerabile asupra mediului, astfel încât să se permită monitorizarea și în continuare raportarea în mod regulat a progreselor înregistrate începând cu 2011, luând în considerare Strategia Europa 2020”.</PARA><PARA>Comisia a luat primele măsuri pentru eliminarea treptată a acestui tip de subvenții, prin intermediul reformei politicii din domeniul pescuitului și în cadrul bilanțului de sănătate al PAC. Cu toate acestea, mai sunt multe de făcut pentru a se obține un buget al UE mai sustenabil și pentru a spori coerența politicilor UE. În plus, Comisia nu a prezentat o foaie de parcurs detaliată pentru examinarea fiecărei linii bugetare a UE în vederea evaluării posibilului impact negativ asupra mediului și a propunerii unei reforme a structurii bugetare.</PARA><PARA>- În ce stadiu se află activitatea Comisiei referitoare la realizarea unei analize complete a instrumentului de reformă a subvențiilor dăunătoare mediului în ceea ce privește titlurile bugetare esențiale?</PARA><PARA>- Când intenționează Comisia să prezinte propuneri clare și bine fundamentate pentru eliminarea elementelor nesustenabile din bugetul UE?</PARA></CONTENT></QUEST>