<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000122">H-000122/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: aprilie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000122">Subiect: Gestionarea deşeurilor în Grecia</OBJECT><CONTENT><PARA>În răspunsul oferit la întrebarea <ANCHOR ID="1" FAMILY="WQ" TYPE="E" YEAR="2010" NUMBER="3732">E-3732/2010</ANCHOR><FNREF/>, Comisia afirmă că apreciază depozitarea ca fiind soluţia extremă şi cea mai inadecvată pentru gestionarea deşeurilor. În Grecia, se prevede sprijinirea construcţiei a 61 de depozite de deşeuri, care beneficiază de cofinanţări. Acest fapt a suscitat reacţia logică a locuitorilor din numeroase regiuni (Lefkimi, Grammatiko şi, mai ales, Keratea, aflată într-o situaţie extremă), care sunt obligaţi să accepte această soluţie „extremă şi cea mai inadecvată”. Insistenţa cu accente de încăpăţânare cu care guvernul doreşte să impună această tehnologie şi metodele de colectare şi de gestionare a deşeurilor pentru care a optat sunt legate, potrivit presei, organizaţiilor ecologiste, partidelor politice şi autorităţilor locale, de anumite interese ale industriei, iar unele voci consideră că asistăm la un nou scandal politico-economic.</PARA><PARA>Ar putea Comisia să răspundă la următoarele întrebări: - indiferent de opţiunile fiecărei ţări, consideră că este preferabilă, din punct de vedere ecologic şi de mediu, opţiunea pe care o propun organizaţiile ecologiste (WWF, Greenpeace, SOS Méditerranée etc.) a trierii la sursă de către gospodării, celei a reciclării de către întreprinderi? - se angajează să studieze neîntârziat aceste propuneri, trimiţând un reprezentant la faţa locului, care să aibă întrevederi cu toate părţile interesate?</PARA><FN FNID="FN1">  Răspunsul din 9.8.2010.</FN></CONTENT></QUEST>