<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000133">O-000133/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="4262">Jo Leinen</PERSON>, <PERSON ID="97076">Corinne Lepage</PERSON>, <PERSON ID="96940">Gerben-Jan Gerbrandy</PERSON><BRK/>în numele <COMMITTEE COMMID="2865">Comisia pentru mediu, sănătate publică şi siguranţă alimentară</COMMITTEE></TI-AUTHOR></TI><OBJECT OBJID="OBJ000133">Subiect: Subvenţii UE pentru practici poluante şi nesustenabile</OBJECT><CONTENT><PARA>Subvenţiile UE în domeniul agriculturii, coeziunii politice, transporturilor, energiei şi pescuitului pot avea efecte dăunătoare neintenţionate asupra mediului. O serie de studii au analizat subvenţiile din ultimii ani care s-au dovedit a fi dăunătoare mediului. Conform definiţiei OECD, <I>„Toți ceilalți factori menținându-se constanți, subvențiile [dăunătoare mediului] sporesc gradul de utilizare a unei resurse naturale și, prin urmare, sporesc și nivelul deșeurilor, al poluării și al exploatării naturale conexe.”</I></PARA><PARA>Un studiu solicitat de Comisia pentru mediu, sănătate publică și siguranță alimentară din cadrul Parlamentului European și publicat în luna februarie 2011 a subliniat impacturile negative asupra mediului ale unor posturi bugetare majore din cadrul mai multor politici sectoriale ale UE. Studiul respectiv sugerează că instituțiile UE ar trebui să evalueze în profunzime efectele directe și indirecte ale actualului cadru UE privind subvențiile și să demareze reformarea acestuia.</PARA><PARA>Concluziile Consiliului din 20 decembrie 2010 au reiterat <I>„invitația adresată de Consiliu cu mult timp în urmă Comisiei privind prezentarea de către aceasta a unei foi de parcurs în vederea eliminării subvențiilor care se dovedesc a avea efecte negative considerabile asupra mediului, astfel încât să faciliteze monitorizarea și raportarea în continuare, în mod regulat, cu privire la progresele înregistrate începând cu 2011, luând în considerare Strategia Europa 2020”.</I></PARA><PARA>Comisia a adoptat primele măsuri în vederea eliminării treptate a acestui tip de subvenții prin reforma politicii în domeniul pescuitului și ca parte a evaluării „stării de sănătate” a PAC. Cu toate acestea, încă mai sunt multe de făcut pentru a atinge un buget al UE mai sustenabil și pentru a spori coerența politicilor UE.</PARA><PARA>În plus, Comisia nu a furnizat o foaie de parcurs detaliată pentru examinarea fiecărei linii bugetare a UE în vederea evaluării potențialului impact negativ asupra mediului și a propunerii unei reforme a structurii bugetare.</PARA><PARA>– În ce stadiu se află activitatea Comisiei privind realizarea unei analize complete a instrumentelor de reformă a subvențiilor dăunătoare mediului în ceea ce privește titlurile bugetare esențiale?</PARA><PARA>– Când plănuiește Comisia să furnizeze propuneri clare și bine fondate în vederea eliminării elementelor nesustenabile din cadrul bugetului UE?</PARA></CONTENT></QUEST>