<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000285">O-000285/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96817">Erminia Mazzoni</PERSON><BRK/>în numele <COMMITTEE COMMID="2878">Comisia pentru petiţii</COMMITTEE></TI-AUTHOR></TI><OBJECT OBJID="OBJ000285">Subiect: Libertatea de neasociere (Petiţia 0901/2008)</OBJECT><CONTENT><PARA>În 2008, un grup de proprietari suedezi de întreprinderi a depus o petiţie (0901/2008) în care relatează că membrii grupului au fost ameninţaţi şi intimidaţi, deoarece au refuzat să subscrie la acordurile colective încheiate de sindicatele suedeze. Petiţionarii au subliniat faptul că întreprinderile în cauză respectă toate cerinţele legale şi oferă condiţii de muncă care sunt la fel de bune ca oriunde în altă parte, dacă nu şi mai bune. </PARA><PARA>Petiţionarii argumentează că sindicatele din Suedia adoptă o politică disproporţionat de dură şi că libertatea de neasociere este un drept individual egal ca importanţă cu libertatea de asociere. </PARA><PARA>Dreptul în cauză este cel de respectare a libertăţii de a nu se afilia la o asociaţie colectivă sau la acorduri colective (libertatea negativă de asociere). Petiţionarii consideră că libertatea negativă de asociere este absolută şi că trebuie protejată.</PARA><PARA>- Este Comisia de acord că libertatea negativă de asociere este un drept fundamental şi absolut în conformitate cu Tratatele şi alte convenţii şi acorduri relevante care sunt obligatorii în statele membre UE?</PARA><PARA>- Este Comisia de acord că libertatea negativă de asociere are aceeaşi importanţă ca dreptul pozitiv de asociere şi că trebuie să fie protejată?</PARA><PARA>- În legătură cu libertatea de neasociere, crede Comisia că legislaţia suedeză cu privire la relaţiile de muncă respectă pe deplin litera şi spiritul Tratatelor şi al altor convenţii şi acorduri care sunt obligatorii în statele membre UE?</PARA></CONTENT></QUEST>