<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0314">H-0314/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iulie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0314">Subiect: Eliminarea restricțiilor în ceea ce privește cabotajul în cazul navelor de croazieră</OBJECT><CONTENT><PARA>În ultima vreme, Grecia se confruntă cu sporirea situațiilor de mobilizare de amploare a marinarilor împotriva planurilor guvernului PASOK de a elimina restricțiile în ceea ce privește cabotajul în cazul navelor de croazieră care arborează pavilionul unor țări terțe necomunitare. Conform datelor furnizate de Consiliul european al croazierelor – 2008, peste 50 000 de marinari sunt angajați în sectorul croazierelor în Europa. Afirmațiile conform cărora „o concurență sănătoasă” ar fi în beneficiul dezvoltării turismului sunt contrazise de date care demonstrează că majoritatea navelor de croazieră arborează pavilioane de formă și sunt înregistrate în state membre ale UE și în țări terțe, condițiile de muncă ale marinarilor fiind îngrozitoare. 83% din această flotă aparține de cinci grupuri de întreprinderi maritime care dețin monopolul.</PARA><PARA>Consideră Comisia că eliminarea restricțiilor în ceea ce privește cabotajul în cazul navelor de croazieră ar fi în beneficiul grupului de întreprinderi monopoliste din sector, întreprinderi care obțin profituri enorme în urma exploatării dure a marinarilor? Va continua și se va intensifica exploatarea masivă a marinarilor eleni angajați pe navele de croazieră?</PARA></CONTENT></QUEST>