<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000008">H-000008/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: ianuarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="96695">Radvilė Morkūnaitė-Mikulėnienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000008">Subiect: Problematica compensațiilor în caz de daune aduse mediului</OBJECT><CONTENT><PARA>Ungaria, care a preluat de curând președinția Consiliului, a fost afectată anul trecut de o mare catastrofă ecologică, deversarea de nămol roșu. Una dintre principalele cauze ale catastrofei a fost considerată întreținerea necorespunzătoare a instalației. UE nu prevede sprijin financiar pentru statele membre în cazul unor catastrofe rezultate ca urmare a unor acțiuni umane efectuate în mod intenționat sau din neglijență. În cazul în care persoanele responsabile nu dispun de fonduri suficiente, de multe ori statele membre nu sunt în măsură să suporte singure consecințele financiare ale unui asemenea accident.</PARA><PARA>Nu consideră președinția Consiliului că ar trebui verificate și înăsprite dispozițiile legale privind proiectarea (în special în legătură cu evaluările de impact asupra mediului), întreținerea și funcționarea instalațiilor cu un grad de risc ridicat pentru mediu? Nu ar fi util să se creeze în Uniunea Europeană un fond care să fie finanțat din contribuții din partea celor care dețin controlul asupra instalațiilor cu un grad de risc ridicat pentru mediu și care să fie utilizat pentru acordarea de compensații în caz de catastrofe ecologice cauzate de asemenea instalații (similar fondului creat de British Petroleum pentru plata de compensații pentru urmările catastrofei din Golful Mexic)?</PARA></CONTENT></QUEST>