<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0617">H-0617/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: decembrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0617">Subiect: Mobilizarea forţată a marinarilor</OBJECT><CONTENT><PARA>La 29 noiembrie 2010, guvernul Pasok a luat decizia ruşinoasă de a ordona mobilizarea forţată a marinarilor care se aflau în grevă pentru protecţia drepturilor lor şi semnarea contractelor colective de muncă pentru 2010, trimiţând forţe de ordine speciale la bordul navei de pasageri Faistos Pallas, care, sub ameninţarea armelor, au obligat marinarii să ridice ancora. Mobilizarea forţată a marinarilor în grevă - care a fost operată de trei ori în ultimii opt ani de către guvernul Pasok şi guvernul Noii Democraţii - indică o intensificare a autoritarismului la adresa mişcărilor muncitoreşti, menită să protejeze şi să sporească profiturile armatorilor. Guvernul subminează astfel drepturi şi libertăţi politice fundamentale, precum şi dreptul la grevă, pe care clasa muncitoare l-a câştigat prin lupte grele şi cu preţul sângelui. Reprezentanţii muncitorilor solicită anularea imediată a mobilizării forţate a marinarilor şi revocarea acestei măsurii represive şi reacţionare.</PARA><PARA>Condamnă Consiliul tentativele inadmisibile ale guvernului de a limita şi submina libertăţi şi drepturi sociale fundamentale ale muncitorilor? </PARA></CONTENT></QUEST>