<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0045">O-0045/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="4303">Helmuth Markov</PERSON> şi <PERSON ID="28137">Kader Arif</PERSON>, în numele <COMMITTEE COMMID="810">Comisia pentru comerţ internaţional</COMMITTEE></TI-AUTHOR><TI-DEST>Consiliul</TI-DEST></TI><OBJECT OBJID="OBJ0045">Subiect: Acordul de parteneriat economic preliminar între Comunitatea Europeană și statele membre ale acesteia, pe de o parte, și Africa Centrală, pe de altă parte</OBJECT><CONTENT><PARA>1. Poate Consiliul să indice:</PARA><PARA>– care vor fi domeniile sale prioritare de acțiune pentru a sprijini punerea în aplicare a acordului de parteneriat economic interimar cu Camerun?</PARA><PARA>– care vor fi metodele sale de calculare a impactului fiscal net al APE-urilor?</PARA><PARA>– care vor fi consecințele negocierilor internaționale în curs privind bananele asupra sectorului producției de banane din Africa Centrală și ce intenționează Consiliul să întreprindă pentru a asigura un viitor sustenabil pentru acest sector?</PARA><PARA>– în cadrul negocierilor privind APE regional, ce dispoziții specifice intenționează Consiliul să propună Republicii Democratice Congo, a cărei situație actuală nu îi permite să inițieze un program de reforme economice de anvergură?</PARA><PARA>– ce măsuri specifice de susținere intenționează să includă în acordul regional pentru a permite regiunii să facă față crizelor financiare, alimentare și energetice?</PARA><PARA>2 Poate Consiliul să garanteze că:</PARA><PARA>– viitorul APE cu Africa Centrală nu va diminua, ci, dimpotrivă, va consolida coeziunea și integrarea regională a acestor țări;</PARA><PARA>– aspectele privind Singapore și serviciile nu vor fi discutate în cadrul negocierilor privind APE regional decât dacă țările din Africa Centrală solicită în mod expres acest lucru și fără să fie exercitate presiuni pentru ca acestea să accepte negocierea acestor aspecte; precum și că serviciile publice de bază nu vor intra în cadrul negocierilor;</PARA><PARA>– țările din Africa Centrală care nu fac parte din țările cel mai puțin dezvoltate (TPD) și care nu doresc să semneze un APE vor avea posibilitatea de a opta pentru un regim comercial alternativ echivalent cu situația existentă a acestora, conform articolului 37 alineatul (6) din Acordul de la Cotonou;</PARA><PARA>– nu va negocia nicio dispoziție care să limiteze accesul la medicamentele de bază în țările din Africa Centrală sau capacitatea acestor țări de a aplica instrumentele de flexibilitate prevăzute în Declarația de la Doha din 2001;</PARA><PARA>– APE regional nu va fi o simplă transpunere a acordului intermediar cu Camerun; că negocierile privind APE regional vor avea loc independent de cele privind APE intermediar și, de asemenea, că va oferi Camerunului posibilitatea de a renegocia, în cadrul acordului regional, prevederile APE interimar pe care dorește să le revizuiască;</PARA><PARA>– APE regional va conține instrumentele de flexibilitate necesară pentru a lua în considerare caracteristicile specifice și diversitatea nevoilor și solicitărilor țărilor din Africa Centrală.</PARA></CONTENT></QUEST>