<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0155">O-0155/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="96820">Marisa Matias</PERSON>, <PERSON ID="28134">Eva-Britt Svensson</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0155">Subiect: Bazele de date privind romii și discriminarea</OBJECT><CONTENT><PARA>La 29 septembrie 2010, Comisia a anunțat că îi va adresa Franței o „scrisoare de avertizare prin care se cere transpunerea deplină a directivei (privind libertatea de circulație), dacă până la 15 octombrie 2010 nu furnizează o propunere de măsuri de transpunere, precum și calendarul detaliat pentru transpunerea directivei” și o altă scrisoare „cuprinzând întrebări detaliate cu privire la aplicarea în practică a asigurărilor politice oferite” de autoritățile franceze conform cărora acestea „asigură pe deplin aplicarea eficientă și nediscriminatorie a legislației europene în conformitate cu tratatele și Carta drepturilor fundamentale a Uniunii Europene”<FNREF FNIDREF="FN1"/>, inclusiv în perioada de aplicare a circularei din 5 august 2010 care vizează în mod explicit expulzarea romilor, în ciuda faptului că unele ONG-uri au furnizat Comisiei probe privind caracterul etnic și rasial al expulzărilor, iar PE a invitat Comisia să ia atitudine în fața autorităților franceze, de asemenea în ceea ce privește discriminarea.</PARA><PARA>Conform relatărilor recente din mass-media, jandarmeria franceză dispune de o bază de date privind romii, intitulată „MENS”<FNREF FNIDREF="FN2"/>. ONG-urile au depus o plângere privind crearea unei baze de date ilegale și nedeclarate de stocare a „datelor personale referitoare la originea etnică și rasială” și au anunțat că vor depune alte apeluri la CNIL<FNREF FNIDREF="FN3"/> și HALDE<FNREF FNIDREF="FN4"/>, însă autoritățile franceze neagă existența unei astfel de baze de date. Ministrul imigrației declarase anterior că datele biometrice cu privire la romii expulzați urmau să fie introduse în baza de date OSCAR<FNREF FNIDREF="FN5"/>, iar baza de date EDVIGE/EDVIRSP<FNREF FNIDREF="FN6"/> este pe cale de a fi creată, în timp ce există rapoarte care afirmă că Olanda și alte țări ale UE înregistrează date etnice și rasiale, iar în Italia romilor li se refuză dreptul la locuințele publice. În acest context, Consiliul discută un proiect de concluzii care vizează „grupurile criminale mobile (itinerante)”, în care sunt utilizați termeni ambigui, fără a informa PE în acest sens, iar acționarea pe baza tipologiilor se pare că a început să fie practicată la scară largă de către serviciile polițienești în statele membre și în UE. </PARA><PARA>A primit Comisia informațiile solicitate de la autoritățile franceze și cele privind existența unor astfel de baze de date, caracteristicile, scopul, modul de utilizare și consecințele acestora, în virtutea principiului cooperării loiale?</PARA><PARA>Ce inițiative va lua Comisia având în vedere noile dovezi privind discriminarea romilor și încălcarea normelor naționale și europene referitoare la protecția datelor, precum și informațiile primite de la organizații neguvernamentale cu privire la tratamentul discriminatoriu și expulzarea romilor din Franța și alte state membre?</PARA><PARA>De ce alte dovezi are nevoie Comisia pentru a lua măsuri împotriva încălcării interdicției de a discrimina pe motive de apartenență etnică și rasială?</PARA><PARA>Este Comisia în măsură să ofere informații cu privire la inițiativele referitoare la romi ale UE și ale instituțiilor europene ?</PARA><FN FNID="FN1">  http://europa.eu/rapid/pressReleasesAction.do?reference=IP/10/1207</FN><FN FNID="FN2">  „Minoritățile etnice ne-sedentare”, gestionată de Oficiul central de luptă împotriva delincvenței itinerante (OCLDI).</FN><FN FNID="FN3">  Comisia pentru protecția datelor naționale.</FN><FN FNID="FN4">  Înalta autoritate de luptă împotriva discriminării și pentru egalitate.</FN><FN FNID="FN5">  Instrumentul pentru statistici privind asistența pentru repatriere, denumit „Outil de Statistiques et de Contrôle de l'Aide au Retour” în franceză, care conține o fotografie digitală și 10 amprente; o altă bază de date (STIC-Canonge), conținând date privind originea etnică și rasa, a fost dezvăluită într-un raport parlamentar în 2009.</FN><FN FNID="FN6">  Prescurtare a Exploitation documentaire et valorisation de l'information générale - Exploatarea documentară și valorificarea informației referitoare la bazele de date privind siguranța publică.</FN></CONTENT></QUEST>