<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0138">O-0138/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28474">Ioannis Kasoulides</PERSON>, <PERSON ID="96747">Arnaud Danjean</PERSON>, <PERSON ID="2341">Michael Gahler</PERSON>, <PERSON ID="96838">Cristian Dan Preda</PERSON> şi <PERSON ID="2002">José Ignacio Salafranca Sánchez-Neyra</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST>Consiliul</TI-DEST></TI><OBJECT OBJID="OBJ0138">Subiect: Pentru o soluție politică în Somalia</OBJECT><CONTENT><PARA>În ciuda faptului că, din nefericire, continuă să mai existe cazuri de piraterie, operațiunea europeană de combatere a pirateriei Atalanta este unanim salutată drept un succes, atât de statele membre și statele terțe participante, cât și de țările interesate din regiune, precum și de comunitatea maritimă internațională. Totodată, toți acești actori sunt deopotrivă conștienți că un succes de durată împotriva fenomenului de piraterie nu va fi posibil decât prin eliminarea cauzelor sale, care se manifestă pe uscat. În luna mai, Secretarul General al Consiliului şi Înaltul Reprezentant pentru PESC, Javier Solana, a redactat o scrisoare adresată statelor membre în care pleda pentru o abordare integrată la nivelul Uniunii Europene, urmată de un document de opțiuni.</PARA><PARA>Care a fost, în general, reacția Consiliului la documentul comun din 3 iulie 2009?</PARA><PARA>La acel moment, preferințele s-au îndreptat către două componente: pe de o parte, consolidarea capacității regionale (Djibuti, Yemen, Somalia, inclusiv Puntland și Somaliland) de luptă împotriva pirateriei și, pe de altă parte, o acțiune cu un mai pronunțat caracter punctual de stabilizare a Somaliei, în special prin formarea forțelor de securitate somaleze. Statele membre sunt ele dispuse să investească în formarea acestor forțe, depășind astfel numărul primilor 500 de soldați care au beneficiat de formare? În ce stadiu se află acțiunea de înființare a unui centru de formare pentru garda de coastă? Se prevede implicarea unui număr mai mare de state membre și de mijloace? Suntem pregătiți să extindem câmpul de acțiune al acestei operații?</PARA><PARA>Dată fiind fragilitatea guvernului federal somalez, cum intenționează Uniunea să se sprijine pe Somalia și mai ales pe Puntland (unde noile autorități par dispuse să abordeze problema pirateriei) în vederea stabilizării țării? </PARA><PARA>În ce fel își propune Consiliul să implice în mai mare măsură statele din regiune?</PARA></CONTENT></QUEST>