<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000194">O-000194/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="97086">Sonia Alfano</PERSON>, <PERSON ID="39713">Renate Weber</PERSON>, Baroness <PERSON ID="4529">Sarah Ludford</PERSON>, <PERSON ID="1965">Jan Mulder</PERSON>, <PERSON ID="96670">Louis Michel</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96872">Nadja Hirsch</PERSON>, <PERSON ID="34235">Stanimir Ilchev</PERSON>, <PERSON ID="96710">Jens Rohde</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000194">Subiect: Eliminarea decalajului dintre legislația anticorupție și realitate</OBJECT><CONTENT><PARA>La 6 iunie 2011, Comisia a adoptat un pachet de măsuri de combatere a corupției în UE, corupție care reprezintă, potrivit estimărilor, 1% din PIB-ul UE (120 de miliarde EUR anual) și are importante efecte negative și de denaturare asupra economiilor și a finanțelor, a concurenței și a pieței interne din UE și statele membre, precum și asupra încrederii în instituțiile democratice și în clasa politică. Pachetul de măsuri anticorupție cuprinde: 1. o comunicare privind combaterea corupției în UE, în care se precizează că punerea în aplicare a cadrului legal anticorupție este neuniformă și nesatisfăcătoare, că legile în cauză nu sunt suficient respectate și că nu există un angajament politic ferm de a combate corupția; în comunicare se propun crearea unui nou mecanism de monitorizare, și anume Raportul bianual anticorupție al UE, care urmează să fie elaborat de Comisie, și acordarea unei importanțe mai mari corupției în toate politicile relevante ale UE; 2. o decizie de instituire a mecanismului de raportare anticorupție la nivelul UE, primul raport urmând să fie publicat în 2013, iar cele ulterioare, de două ori pe an; 3. un raport privind punerea în aplicare a Deciziei-cadru 2003/568/JAI a Consiliului privind combaterea corupției în sectorul privat, care reliefează faptul că transpunerea deciziei de către statele membre lasă încă de dorit; 4. un raport privind modalitățile de participare a UE la activitățile Grupului de state împotriva corupției (GRECO) din cadrul Consiliului Europei. </PARA><PARA>Deși salută astfel de inițiative, care demonstrează intenția Comisiei de a consolida acțiunea UE în materie de combatere a corupției, dar care nu sunt de tip legislativ, adresează Comisiei rugămintea de a preciza:</PARA><PARA>– în ce mod se va asigura că legislația europeană și internațională deja în vigoare este aplicată pe deplin, corect și eficace de către toate statele membre și, respectiv, consolidată, dacă acest lucru este necesar? </PARA><PARA>– ce noi inițiative legislative va adopta, astfel încât să se asigure că toate statele membre combat corupția cu eficacitate prin intermediul unor sancțiuni și al unor acțiuni mai ferme?</PARA><PARA>– dacă intenționează să propună, în temeiul articolului 83 alineatul (1) din TFUE, niște norme minime privind definirea corupției, a conflictului de interese și a sancțiunilor aferente, având în vedere impactul transfrontalier al corupției și consecințele acesteia asupra pieței interne?</PARA><PARA>– dacă propune consolidarea transparenței, care reprezintă un mijloc eficace de combatere a corupției, și în ce mod?</PARA><PARA>– dacă intenționează să angreneze Parlamentul la aceste eforturi și în ce mod?</PARA></CONTENT></QUEST>