<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0052">O-0052/09</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="34930">Hanna Foltyn-Kubicka</PERSON>, în numele Grupului <GRPOL GRPOLID="1108">UEN</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0052">Subiect: Conștiința europeană și eroii luptei împotriva totalitarismului</OBJECT><CONTENT><PARA>Ce măsuri propune Comisia ca reacție la Declarația scrisă 0044/2008 - <ANCHOR ID="1" FAMILY="TA" TYPE="P6-TA" YEAR="2008" NUMBER="0439">P6_TA(2008)0439</ANCHOR> adoptată de Parlament la 9 septembrie 2008, prin care se proclamă ziua de 23 august drept Ziua europeană a comemorării victimelor stalinismului și nazismului? Care este poziția Comisiei cu privire la Declarația de la Praga, adoptată la Conferința de la Praga la 3 iunie 2008, având ca tematică „Conștiința europeană și comunismul”? </PARA><PARA>Sprijină Comisia propunerea avansată în Declarația de la Praga de a se înființa un Institut al Memoriei și Conștiinței Europene, care să fie atât un institut de cercetare pentru studiul totalitarismului, cât și un muzeu/memorial paneuropean consacrat tuturor victimelor regimurilor totalitare, și care să demonstreze similaritatea crimelor împotriva umanității comise de regimurile totalitare comunist și nazist?</PARA><PARA>Mai mult, sprijină Comisia inițiativa Grupului UEN de a proclama data de 25 mai drept Ziua internațională a eroilor în lupta împotriva totalitarismului? O scrisoare referitoare la această propunere a fost trimisă de către grup președintelui Manuel Barroso.</PARA><PARA>La 25 mai se comemorează executarea sentinței de condamnare la moarte a lui Rotamaster Witold Pilecki - singura persoană care s-a aflat din proprie inițiativă într-un lagăr de concentrare pe perioada celui de-al doilea Război Mondial cu scopul de a organiza mișcări de rezistență în cadrul acestora și de a aduna informații despre masacrele comise acolo și care, după evadarea de la Auschwitz, a luptat inițial împotriva regimului nazist și apoi împotriva regimurilor comuniste.</PARA><PARA>Instituirea Zilei internaționale a eroilor luptei împotriva totalitarismului ar reprezenta un mod special de a păstra vie amintirea trecutului și a persoanelor precum cehul Karel Stransky sau germanul Otto Küsel și mulți alții, care precum Witold Pilecki, ar trebui înscriși în conștiința europeană ca și eroi ai perioadei totalitare datorită devotamentului, fidelității față de idealuri, umanismului, onoarei și curajului lor.</PARA><PARA>Care este poziția Comisiei față de aceste propuneri? Ar susține Comisia inițiativa de a proclama data de 25 mai drept Ziua internațională a eroilor în lupta împotriva totalitarismului?</PARA></CONTENT></QUEST>