<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0110">O-0110/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="28150">Kinga Gál</PERSON>, <PERSON ID="23866">Edit Bauer</PERSON> şi <PERSON ID="28229">Manfred Weber</PERSON>, în numele Grupului <GRPOL GRPOLID="2948">PPE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0110">Subiect: Utilizarea limbilor minorităților ca parte a patrimoniului cultural european comun</OBJECT><CONTENT><PARA>Limbile regionale și ale minorităților naționale constituie un important tezaur cultural și fac parte din patrimoniul cultural european comun; prin urmare, este necesar să se îmbunătățească constant și la fiecare nivel măsurile de sprijin menite să promoveze utilizarea acestora. Legislația trebuie să ia în considerare și să asigure protecția și promovarea limbilor minorităților naționale, promovând totodată limba oficială a statului. <BRK/></PARA><PARA>La 30 iunie 2009, Parlamentul   slovac a aprobat o serie de amendamente la Legea privind limba oficială   a RS (Legea nr. 270/1995), care a intrat în vigoare la 1 septembrie   2009. Legea modificată restricționează utilizarea oricăror alte limbi   decât slovaca și instituie amenzi al căror cuantum poate atinge 5 000   de euro, de exemplu pentru utilizarea limbilor materne ale minorităților   sau utilizarea incorectă a limbii oficiale a statului. <BRK/></PARA><PARA>Legea împiedică punerea   în aplicare a principiilor fundamentale ale libertății de exprimare,   împiedică exercitarea dreptului la nediscriminare în ceea ce privește   accesul la bunuri și servicii prin extinderea domeniului de aplicare   al utilizării limbii oficiale a statului în comunicațiile publice, de   exemplu în telecomunicații, serviciile de transport, chiar și în activitățile   de comunicare ale serviciilor de sănătate. <BRK/></PARA><PARA>Dispoziția privind obligativitatea   utilizării textelor în limba slovacă pe monumente, plăci comemorative   și memoriale, aprobate în mod obligatoriu de Ministerul Culturii al   RS, se aplică retroactiv și fără nicio limită temporală.  <BRK/></PARA><PARA>Prevederile legii care   stabilesc o distincție între utilizarea limbii cehe și cea a altor limbi   minoritare ar putea conduce la discriminări între limbile minoritare,   contravenind astfel unor principii europene precum nediscriminarea,   respectarea diversității lingvistice și promovarea limbilor minoritare.  <BRK/></PARA><PARA>Nu consideră Comisia   că o astfel de legislație este incompatibilă cu drepturile omului și   libertățile fundamentale, astfel cum sunt consacrate în convențiile   internaționale și europene, precum și cu legile și politicile UE în   materie de combatere a discriminării? Ce acțiuni va întreprinde Comisia   pentru a apăra principiul interzicerii discriminării, astfel cum este   definit în Directiva 2000/43CE<FNREF FNIDREF="FN1"/>? <BRK/></PARA><PARA>Este Comisia de acord cu faptul că diversitatea lingvistică reprezintă un deziderat al oricărei societăți pluraliste, nu doar din punct de vedere cultural, dar și din punct de vedere economic, ca o condiție prealabilă pentru libera circulație a lucrătorilor?</PARA><PARA>Ce măsuri intenționează Comisia Europeană să ia, astfel încât membrii minorităților naționale să nu se simtă discriminați atunci când își folosesc limba maternă în propria lor țară, pe teritoriul Uniunii Europene?</PARA><FN FNID="FN1">  JO L 180, 19.7.2000, p. 22.</FN></CONTENT></QUEST>