<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000064">O-000064/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="96871">Michael Theurer</PERSON>, <PERSON ID="28116">Marian Harkin</PERSON>, <PERSON ID="4274">Olle Schmidt</PERSON>, <PERSON ID="97131">Giommaria Uggias</PERSON>, <PERSON ID="4335">Marielle de Sarnez</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000064">Subiect: Accesul IMM-urilor la fondurile structurale</OBJECT><CONTENT><PARA>Accesul la un capital suficient și adecvat necesar creșterii și dezvoltării activităților lor este o dificultate cu care se confruntă numeroase IMM-uri europene. Actualul cadru al politicii de coeziune încearcă să remedieze această problemă, mai ales prin instrumente speciale de sprijin precum JEREMIE și JASMINE. Cu toate acestea, un studiu recent al Parlamentului European referitor la „impactul și eficiența fondurilor structurale și a politicilor care vizează IMM-urile în cadrul regiunilor” sugerează că instrumentele existente nu sunt suficient de specifice, întrucât nu fac distincția între diferite tipuri de IMM-uri. Studiul identifică, de asemenea, mai multe preocupări în rândul IMM-urilor, de exemplu sarcina administrativă în ceea ce privește candidatura, cerințele privind raportarea și auditul, necesitatea prefinanțării proiectelor și lipsa unor norme armonizate între fonduri și programe. În afară de aceasta, monitorizarea performanțelor politicii de coeziune în ceea ce privește IMM-urile este considerată mai degrabă insuficientă din cauza unei lipse de date.</PARA><PARA>1.  Va relaxa Comisia cerințele pentru a permite accesul IMM-urilor la prefinanțarea proiectelor?</PARA><PARA>2.  Intenționează Comisia să simplifice instituirea JEREMIE (referitor la fondurile de participare) și să faciliteze accesul la JEREMIE pentru IMM-uri?</PARA><PARA>3.  Cum va contribui Comisia la facilitarea accesului IMM-urilor la finanțarea structurală?</PARA><PARA>4.  Cum va asigura Comisia orientarea mai bună a finanțării IMM-urilor, ținând cont în special de eterogeneitatea acestora?</PARA><PARA>5.  Cum va garanta Comisia utilizarea și evaluarea mai eficientă a datelor de monitorizare privind finanțarea IMM-urilor din fonduri structurale și de coeziune?</PARA><PARA>6.  Va pune Comisia accentul mai mult pe asigurarea unei finanțări specifice creării de noi întreprinderi destinate tinerilor întreprinzători?</PARA><PARA>7.  Va sprijini Comisia consolidarea capacităților în ceea ce privește finanțarea IMM-urilor?</PARA><PARA>8.  Cum va remedia Comisia discrepanța dintre nevoile financiare ale IMM-urilor și ciclurile licitațiilor?</PARA><PARA>9.  Intenționează Comisia să își reducă cerințele de cofinanțare în ceea ce privește programele finanțate de UE adresate IMM-urilor (de exemplu politica de coeziune, PC7, PIC, programul Energie inteligentă)?</PARA></CONTENT></QUEST>