<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000218">H-000218/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-SESSION>Perioada de sesiune: iunie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000218">Subiect: Stadiul identificării proiectelor strategice şi a resurselor financiare pentru EUSDR</OBJECT><CONTENT><PARA>Așa cum au solicitat Consiliul European, în Concluziile sale din 18 şi 19 iunie 2009, şi Parlamentul European, în Rezoluția sa din 20 ianuarie 2010, la data de 8 decembrie 2010 Comisia Europeană a prezentat Strategia UE pentru regiunea Dunării. Consiliul UE a adoptat strategia la 13 aprilie 2011, iar Parlamentul European a solicitat, în Rezoluția sa din 15 februarie 2011, ca statele membre şi Comisia să demareze implementarea Strategiei UE pentru regiunea Dunării, astfel încât populația care locuiește în regiunea Dunării să poată beneficia de proiecte strategice comune, care vor genera locuri de muncă şi dezvoltare economică şi socială în regiune. La data de 3 februarie 2011, la Budapesta, Comisia a publicat ţările şi regiunile coordonatoare pentru acțiunile prioritare ale Strategiei UE pentru regiunea Dunării. Rolul coordonatorilor este acela de a identifica, împreună cu statele implicate, obiective măsurabile şi proiecte strategice pentru implementarea strategiei şi, mai ales, resursele financiare necesare pentru implementarea acesteia.</PARA><PARA>Aş dori să întreb Comisia care este stadiul identificării obiectivelor măsurabile şi a proiectelor strategice, precum şi a resurselor financiare necesare pentru implementarea acestora? Ar putea Comisia să precizeze când vor fi adoptate şi publicate acestea?</PARA></CONTENT></QUEST>