<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2012-000030">O-000030/2012</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96900">Georgios Papanikolaou</PERSON>, <PERSON ID="96780">Monika Hohlmeier</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>în numele Grupului <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000030">Subiect: Situaţia migranţilor în Grecia</OBJECT><CONTENT><PARA>Intrarea ilegală a migranţilor la graniţa turco-grecească reprezintă 90% din intrările ilegale pe teritoriul UE în 2010, continuând să reprezinte un procent important şi în 2011. Grecia este responsabilă pentru garantarea drepturilor acestor migranţi, fiind nevoită să răspundă nevoilor lor.</PARA><PARA>Frontex a desfăşurat prima echipă de intervenţie rapidă la frontieră (RABIT) la graniţa turco-grecească în 2010, ceea ce a condus la scăderea numărului de intrări ilegale. În ciuda operațiunii comune Poseidon Land, aflată în curs, numărul de imigranţi ilegali a crescut din nou, ajungând la 300 de arestări pe zi. Turcia contribuie la această situaţie critică prin refuzul său de a pune în aplicare pe deplin sau de a coopera în ceea ce priveşte acordurile de readmisie, de a crea un sistem de azil global şi operaţional şi de a preveni şi combate traficul şi transportul ilegal de fiinţe umane de către reţelele de crimă organizată.</PARA><PARA>În 2010, Grecia a adoptat un plan naţional de acţiune în urma căruia au existat oarecare progrese. Din primăvara anului 2011, statul primeşte, de asemenea, sprijinul Biroului European de Sprijin pentru Azil (EASO) cu scopul de a crea un sistem modern de azil şi de primire. Cu toate acestea, în pofida dificultăţilor cu care se confruntă Grecia în ceea ce priveşte absorbţia fondurilor UE, trebuie instituite fără întârziere noile infrastructuri pentru trierea şi repartizarea iniţială a migranţilor şi a solicitanţilor de azil.</PARA><PARA>- Cum intenţionează Comisia să se asigure că Grecia va aborda creşterea fluxului de migranţi în conformitate cu acquis-ul în materie de azil?</PARA><PARA>- A observat Comisia progrese în ceea ce priveşte întoarcerea, prin Turcia, a migranţilor care au trecut graniţele europene ilegal?</PARA><PARA>- Ce măsuri intenţionează să ia Comisia pentru a spori cooperarea cu Turcia în materie de control la frontiere şi pentru a combate migraţia ilegală? Ce măsuri intenţionează să ia Comisia pentru a determina autorităţile din Turcia să combată mai eficient crima organizată?</PARA><PARA>- Deţine EASO suficiente resurse financiare şi umane pentru a avea un impact semnificativ în Grecia?</PARA></CONTENT></QUEST>