<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2007-0036">O-0036/07</QREF></TI-INTRO><TI-RULES-EP>în conformitate cu articolul 108 din Regulamentul de procedură</TI-RULES-EP><TI-AUTHOR>de <PERSON ID="36396">Gianluca Susta</PERSON> şi <PERSON ID="4241">Johan Van Hecke</PERSON>, în numele Grupului <GRPOL GRPOLID="1119">ALDE</GRPOL> , <PERSON ID="28137">Kader Arif</PERSON>, în numele Grupului <GRPOL GRPOLID="1103">PSE</GRPOL> , <PERSON ID="28572">Georgios Papastamkos</PERSON>, în numele Grupului <GRPOL GRPOLID="1102">PPE-DE</GRPOL> , <PERSON ID="28975">Vittorio Agnoletto</PERSON> şi <PERSON ID="4303">Helmuth Markov</PERSON>, în numele Grupului <GRPOL GRPOLID="1106">GUE/NGL</GRPOL> , <PERSON ID="28139">Carl Schlyter</PERSON>, în numele Grupului <GRPOL GRPOLID="1107">Verts/ALE</GRPOL> , <PERSON ID="1073">Cristiana Muscardini</PERSON>, în numele Grupului <GRPOL GRPOLID="1108">UEN</GRPOL> </TI-AUTHOR><TI-DEST><INST TYPE="CS">Consiliului</INST></TI-DEST></TI><OBJECT OBJID="OBJ0036">Subiect: Acordul TRIPS şi accesul la medicamente</OBJECT><CONTENT><PARA>Decizia OMC din 30 august 2003 trebuia să reprezinte o „soluţie urgentă” pentru criza accesului la medicamente întâmpinată de ţările în curs de dezvoltare care nu dispun de capacitate proprie de producţie sau în care această capacitate este foarte redusă. Modificarea acordului TRIPS nu ţine seama de faptul că nu există nicio dovadă privind eficacitatea deciziei OMC. Acum, Parlamentul European trebuie să îşi dea avizul conform în această privinţă.</PARA><PARA>În acest context, ar putea Consiliul: <BRK/></PARA><PARA>să îşi exprime opinia referitoare   la mecanismul creat prin decizia OMC din 30 august 2003 şi protocolul   la acordul TRIPS şi, având în vedere utilizarea redusă a mecanismului   până în acest moment, să studieze posibilităţile de a ameliora eficienţa   acestuia; <BRK/></PARA><PARA>să adopte o declaraţie   politică comună împreună cu Parlamentul European privind necesitatea   găsirii unor soluţii alternative, în special posibilitatea utilizării   dispoziţiilor referitoare la excepţii din articolul 30 al acordului   TRIPS, care ar putea fi folosită de ţări sau grupuri de ţări în scopul   obţinerii de soluţii viabile la problemele de acces la medicamente cu   preţuri acceptabile; <BRK/></PARA><PARA>să se angajeze să limiteze   mandatul Comisiei în scopul nenegocierii dispoziţiilor TRIPS-plus -   cu privire la produsele farmaceutice - care afectează sănătatea publică   şi accesul la medicamente în cadrul acordurilor de parteneriat economic   (APE) cu ţările ACP şi al altor viitoare acorduri bilaterale şi regionale   cu ţările sărace în curs de dezvoltare; <BRK/></PARA><PARA>să declare că Uniunea   Europeană sprijină ţările în curs de dezvoltare care utilizează aşa-numitele   facilităţi prevăzute în acordul TRIPS pentru ca acestea să fie în măsură   să furnizeze medicamente esenţiale la preţuri acceptabile în cadrul   programelor interne de sănătate publică; <BRK/></PARA><PARA>să admită că Uniunea   Europeană trebuie să recurgă la măsuri adiţionale de urgenţă pentru   a încuraja transferul de tehnologie, cercetarea, consolidarea capacităţilor,   sistemele de aprovizionare regională şi a oferi asistenţă în domeniul   înregistrării, spre a facilita şi a mări producţia de produse farmaceutice   realizată de ţările în curs de dezvoltare. <BRK/></PARA><PARA>În caz contrar, ar putea Consiliul să-şi explice motivele?</PARA></CONTENT></QUEST>