<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2009-0129">O-0129/09</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de <PERSON ID="1309">Brian Simpson</PERSON>, în numele <COMMITTEE COMMID="2868">Comisia pentru transport şi turism</COMMITTEE></TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0129">Subiect: Siguranța și interoperabilitatea sistemului feroviar comunitar</OBJECT><CONTENT><PARA>Cu toate că sistemul feroviar comunitar este foarte sigur și că în ultimii ani au fost înregistrate progrese datorită liberalizării pieții, recentele accidente mortale din Italia (Viareggio) și din Țările de Jos au pus în discuție siguranța și întreținerea vagoanelor de marfă. Directiva privind siguranța feroviară, astfel cum a fost modificată prin Directiva 2008/110/CE<FNREF FNIDREF="FN1"/> prevede că, pentru fiecare vehicul trebuie identificată o entitate responsabilă cu întreținerea și că ține de responsabilitatea Comisiei să adopte o măsură de stabilire a unui sistem de certificare a entității responsabile cu întreținerea până la 24 decembrie 2010 pentru vagoanele de marfă și, respectiv, până la 24 decembrie 2018, pentru toate vehiculele feroviare. </PARA><PARA>În raportul privind progresele înregistrate în procesul de punere în aplicare a directivei privind siguranța feroviară și a directivelor privind interoperabilitatea sistemului feroviar<FNREF FNIDREF="FN2"/>, Comisia afirmă că segmentarea provocată de cerințele naționale (standarde/norme) constituie în continuare o barieră în calea realizării unei zone europene a căilor ferate, chiar dacă au fost investite resurse financiare, politice și umane considerabile pentru integrarea sistemelor feroviare. În plus, astfel cum a anunțat în raportul privind progresele, Comisia intenționează să își revizuiască politicile privind interoperabilitatea și siguranța sistemului feroviar comunitar. </PARA><PARA>Pe termen scurt, care sunt măsurile practice pe care Comisia le consideră adecvate pentru a îmbunătăți siguranța vagoanelor feroviare de marfă? Intenționează Comisia să accelereze adoptarea sistemului de certificare a entităților responsabile cu întreținerea și să ofere un cadru comunitar mai sigur fără a impune obstacole suplimentare actorilor din sectorul feroviar? </PARA><PARA>Ce practici sau deficiențe legislative care creează obstacole în calea interoperabilității și a căror influență este negativă pentru sistemul feroviar au fost identificate? Unde apar acestea din punct de vedere geografic și ce măsuri noi intenționează să ia Comisia pe termen scurt pentru a le aborda?</PARA><PARA>Care sunt soluțiile naționale, identificate în contextul punerii în aplicare a sistemului de gestionare a traficului feroviar european (ERTMS), care pun în pericol interoperabilitatea? Cum intenționează Comisia să asigure o tranziție reușită către regimul de interoperabilitate și să îmbunătățească competitivitatea sectorului? Ce domenii politice ale cadrului juridic al sistemului feroviar comunitar, inclusiv Agenția Europeană a Căilor Ferate, intenționează Comisia să revizuiască și când? În ce domenii va propune o reformare și la ce dată?</PARA><FN FNID="FN1">  JO L 345, 23.12.2008, p. 62.</FN><FN FNID="FN2">  COM(2009)0464 - SEC(2009) 1157.</FN></CONTENT></QUEST>