<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0116">O-0116/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28208">Nathalie Griesbeck</PERSON>, <PERSON ID="39713">Renate Weber</PERSON><BRK/>în numele Grupului <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0116">Subiect: Acordurile comunitare de readmisie cu ţări terţe </OBJECT><CONTENT><PARA>În prezent, Uniunea Europeană a semnat 11 acorduri de readmisie şi este angajată în negocierea a şapte alte acorduri, dintre care două (cu Pakistanul şi cu Georgia) sunt pe cale de a fi încheiate, iar altul (cu Turcia) urmează să fie semnat foarte curând. </PARA><PARA>De la intrarea în vigoare a Tratatului de la Lisabona, Parlamentul European dispune de competenţe sporite în ceea ce priveşte aprobarea acordurilor internaţionale. </PARA><PARA>În calitatea sa de autoritate legislativă căreia i s-a conferit o nouă responsabilitate, Parlamentul doreşte în mod legitim să poată să se pronunţe cu privire la aceste acorduri în deplină cunoştinţă de cauză. Acesta solicită Comisiei crearea unui mecanism de evaluare a acordurilor de readmisie pentru a putea să-şi dea acordul în mod rezonabil. Acest mecanism global ar trebui să ofere răspunsuri la următoarele întrebări: </PARA><PARA>Ce garanţii poate Comisia să ofere Parlamentului în ceea ce priveşte transparenţa şi dreptul la informare în raport cu procesul de negociere a acestor acorduri? Poate Comisia să se angajeze să informeze Parlamentul în mod periodic şi sistematic cu privire la discuţiile desfăşurate în cadrul comisiilor mixte privind acordurile de readmisie? </PARA><PARA>Ce garanţii, în ceea ce priveşte respectarea drepturilor omului, poate Comisia să ofere în cazurile în care ţările terţe nu sunt semnatare ale Convenţiei de la Geneva? Nu ar trebui ca Uniunea Europeană să revizuiască criteriile folosite în cadrul negocierii acordurilor de facilitare a vizelor, pentru a include în cadrul acestora condiţia semnării Convenţiei de la Geneva, precum şi a altor convenţii privind protecţia drepturilor fundamentale? </PARA><PARA>Este Comisia dispusă să se angajeze în favoarea instituirii acestui mecanism de monitorizare a acordurilor de readmisie şi de evaluare a consecinţelor punerii lor în aplicare pentru persoanele readmise? Un astfel de mecanism ar trebui să se concentreze asupra situaţiei resortisanţilor ţărilor terţe readmişi şi, în special, asupra situaţiei persoanelor care au tranzitat ţara care face obiectul acordului şi a situaţiei în care se află apatrizii. Acest mecanism ar trebui, de ademenea, să sistematizeze cooperarea şi schimbul de informaţii cu organizaţiile internaţionale pertinente (ONG-uri, Organizaţia internaţională a imigranţilor etc.) în vederea colectării de statistici şi a evaluării cât mai exacte a impactului acestor acorduri de readmisie asupra persoanelor readmise. </PARA><PARA>În fine, Grupul ALDE solicită Comisiei să-şi continue eforturile de creare a unei politici de azil comune care să fie coerentă şi care să garanteze că acordurile de readmisie cu ţări terţe nu se aplică în niciun caz persoanelor cărora ar trebui să li se acorde statutul de refugiaţi. </PARA></CONTENT></QUEST>