<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2011-000052">H-000052/2011</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: februarie 2011</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000052">Subiect: Cum afectează ETS III industria europeană a îngrășămintelor</OBJECT><CONTENT><PARA>La 15 decembrie 2010, în vederea etapei a III-a a ETS, a fost adoptată o nouă versiune a Directivei 2003/87/CE de stabilire a unui sistem de comercializare a cotelor de emisie de gaze cu efect de seră (în special în ceea ce privește secțiunea 10a, referitoare la stabilirea unor repere relative privind poluarea în cazul mai multor industrii europene).</PARA><PARA>Este foarte probabil ca, în urma acestei versiuni noi, industria europeană a îngrășămintelor să se confrunte cu pierderi financiare grave. Noua versiune ar putea, de asemenea, crea avantaje pentru producătorii de îngrășăminte din țările care nu participă la schema ETS, cum ar fi China, India, Rusia, Belarus și altele. Industria europeană a îngrășămintelor este cea mai modernă din lume, înregistrând cele mai scăzute niveluri de poluare. Impunând industriei europene a îngrășămintelor cerințe mai stricte, producătorii de îngrășăminte străini vor fi favorizați, existând posibilitatea ca producătorii europeni să fie excluși cu totul de pe piața mondială a îngrășămintelor. Pe măsură ce producția de îngrășăminte din Europa va scădea, UE va deveni tot mai dependentă de importurile de îngrășăminte din țările terțe, cum ar fi China sau Rusia, care exportă îngrășăminte de o mai calitate mult mai proastă, înregistrând niveluri de poluare mai ridicate.</PARA><PARA>Care este poziția Consiliului față de noua versiune a Directivei privind ETS III? A evaluat Consiliul modul în care această reformă va afecta industria europeană a îngrășămintelor? Care este impactul posibil asupra competitivității și durabilității sectorului agricol european?</PARA></CONTENT></QUEST>