<QUEST><TI><TI-INTRO>ÎNTREBARE ORALĂ <QREF QID="H-2010-0235">H-0235/10</QREF></TI-INTRO><TI-SESSION>pentru timpul afectat întrebărilor din perioada de sesiune mai 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="28131">Anna Hedh</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0235">Subiect: Traficul de persoane</OBJECT><CONTENT><PARA>Comisia a prezentat recent propunerea sa de directivă privind prevenirea și combaterea traficului de persoane și protejarea victimelor (2010/0065 (COD) – COM(2010)0095). Aceasta este o directivă importantă, care oferă UE posibilitatea de a combate una dintre cele mai grave infracțiuni din lume. În consecință, este important ca toate statele membre să coopereze armonizându-și legislațiile, îmbunătățind protecția victimelor și luând măsuri preventive. Trebuie să ne asumăm responsabilitatea pentru faptul că în țările noastre există o cerere pentru serviciile victimelor traficului de persoane. De aceea, sunt uluită și dezamăgită că Comisia nu prevede, la articolul 15 alineatul (4) din propunerea sa de directivă, incriminarea celor care utilizează aceste servicii știind că persoana care le oferă este o victimă a traficului de persoane.</PARA><PARA>Ce perspective există ca statele membre să examineze posibilitatea de a transforma cumpărarea serviciilor furnizate de victimele traficului de persoane într-o infracțiune?</PARA></CONTENT></QUEST>