<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000139">O-000139/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="28153">Britta Thomsen</PERSON>, <PERSON ID="29579">Marc Tarabella</PERSON>, <PERSON ID="4532">Michael Cashman</PERSON>, <PERSON ID="96952">Sylvie Guillaume</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28134">Eva-Britt Svensson</PERSON><BRK/>în numele Grupului <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000139">Subiect: Campanie împotriva avortului din Ungaria finanțată de UE</OBJECT><CONTENT><PARA>La 18 aprilie 2011, Ungaria a adoptat o nouă constituție care protejează viața umană din momentul concepției, aceasta constituind un prim pas pentru a pune treptat sub semnul întrebării dreptul femeilor de a avorta în Ungaria. Legea existentă cu privire la avort permite avortul până în săptămâna a 12-a. Deși partidul de la guvernare a spus în repetate rânduri că interzicerea avortului este exclusă, organizațiile neguvernamentale, cum ar fi Uniunea ungară pentru libertăți civile, au spus că viitoarea constituție deschide calea spre o viitoare modificare a legii.</PARA><PARA>De curând, guvernul a mai făcut un pas în această direcție prin lansarea unei campanii naționale întitulate „Echilibru în viața de familie + echilibru la locul de muncă = echilibru în lume”. Una dintre reclamele create în sprijinul acestei campanii arată un fetus care spune „Înțeleg dacă nu ești pregătită pentru mine… dar măcar lasă-mă să fiu adoptat, LASĂ-MĂ SĂ TRĂIESC”. Reclama adaugă că „în fiecare an, mii de copii sunt victime ale avortului”.</PARA><PARA>Pe această reclamă figurează atât steagul Uniunii Europene, cât și o referință la programul „PROGRESS” al UE pentru incluziune socială. De asemenea, guvernul ungar a susținut într-o declarație oficială că campaniile de sensibilizare a populației sunt finanțate prin PROGRESS. Prin urmare, Uniunea Europeană este asociată oficial cu această campanie, dând cetățenilor impresia că Uniunea Europeană sprijină mișcările anti-avort.</PARA><PARA>Cunoaște Comisia faptul că fonduri ale programului PROGRESS sunt folosite pentru finanțarea unei campanii anti-avort? Dacă da, poate Comisia să explice care este titlul în temeiul căruia se acordă această finanțare nerambursabilă și de ce a decis să o acorde? Va lua Comisia măsuri pentru a preveni folosirea fondurilor PROGRESS de o asemenea manieră pe viitor? </PARA></CONTENT></QUEST>