<QUEST><TI><TI-INTRO>ÎNTREBARE ORALĂ <QREF QID="H-2010-0023">H-0023/10</QREF></TI-INTRO><TI-SESSION>pentru timpul afectat întrebărilor din perioada de sesiune februarie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="96681">Vilija Blinkevičiūtė</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0023">Subiect: Accesul la muncă și păstrarea locului de muncă al persoanelor cu dizabilități</OBJECT><CONTENT><PARA>În prezent, în Europa sunt peste 65 de milioane de persoane cu dizabilități, dintre care 78% sunt excluse de pe piața muncii și nu au nicio posibilitate de a obține un loc de muncă. Majoritatea acestor persoane sunt dependente de alocații sociale, veniturile lor fiind net inferioare veniturilor persoanelor în stare bună de sănătate. În această perioadă de criză economică și financiară, persoanele cu dizabilități sunt expuse unui risc de trei ori mai mare de a-și pierde locul de muncă față de persoanele fără dizabilități. În programul său, președinția spaniolă s-a angajat să apere drepturile persoanelor cu dizabilități, însă nu a prevăzut nicio măsură sau inițiativă concretă privind accesul persoanelor cu dizabilități la piața muncii și păstrarea locului de muncă al acestora.</PARA><PARA>Cum intenționează Consiliul să garanteze posibilitățile persoanelor cu dizabilități de a găsi și de a păstra un loc de muncă, în special având în vedere faptul că anul 2010 a fost proclamat „Anul European de luptă împotriva sărăciei și excluziunii sociale”? Dacă ar primi sprijin, chiar și limitat, milioane de persoane cu dizabilități din Europa ar putea avea acces la piața muncii, ar putea deveni cetățeni independenți și nu ar mai fi victime ale discriminării.</PARA></CONTENT></QUEST>