<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0448-R01">H-0448/2010/rev.1</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: septembrie II 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0448">Subiect: Negocierile dintre Israel şi Autoritatea Palestiniană</OBJECT><CONTENT><PARA>Reluarea negocierilor directe între Israel şi Autoritatea Palestiniană, sub presiunea şi controlul guvernului Statelor Unite, are loc în condiţiile continuării atacurilor armatei de ocupaţie israeliene împotriva poporului palestinian, a extinderii coloniilor israeliene, a construcţiei „zidului ruşinii”, a blocadei Fâşiei Gaza, a privării de libertate a mii de palestinieni (printre care şi secretarul Frontului Popular de Eliberarea a Palestinei, Ahmad Saadat) aflaţi în închisorile israeliene. În acelaşi timp, Israelul afişează o agresivitate din ce în ce mai mare faţă de Iran, folosind ca pretext programul nuclear iranian, deşi Israelul însuşi refuză orice control în domeniul nuclear pe teritoriul său, iar ameninţările israeliene împotriva popoarelor din întreaga regiune sunt din ce în ce mai mari.</PARA><PARA>În aceste condiţii, consideră Consiliul că sunt întrunite garanţiile necesare pentru a se putea desfăşura negocieri veritabile în vederea ajungerii la singura soluţie viabilă şi justă, şi anume crearea unui stat palestinian, independent şi unitar, cu capitala în Ierusalimul de Est, pe teritoriile şi în interiorul frontierelor din 1967?</PARA></CONTENT></QUEST>