<QUEST><TI><TI-INTRO>ÎNTREBARE ORALĂ URMATĂ DE O DEZBATERE <QREF QID="O-2010-0058">O-0058/10</QREF></TI-INTRO><TI-RULES-EP>în conformitate cu articolul 115 din Regulamentul de procedură</TI-RULES-EP><TI-AUTHOR>de Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="4398">Gianni Vattimo</PERSON>, <PERSON ID="96677">Cecilia Wikström</PERSON>, <PERSON ID="97019">Ivo Vajgl</PERSON>, <PERSON ID="23691">Jelko Kacin</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="97086">Sonia Alfano</PERSON>, <PERSON ID="840">Charles Goerens</PERSON>, <PERSON ID="4274">Olle Schmidt</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28246">Alexander Alvaro</PERSON>, <PERSON ID="96670">Louis Michel</PERSON>, <PERSON ID="97230">Kristiina Ojuland</PERSON>, <PERSON ID="4253">Frédérique Ries</PERSON>, <PERSON ID="96945">Marietje Schaake</PERSON>, <PERSON ID="96872">Nadja Hirsch</PERSON>, <PERSON ID="96874">Alexandra Thein</PERSON>, <PERSON ID="34234">Antonyia Parvanova</PERSON>, <PERSON ID="97229">Niccolò Rinaldi</PERSON>, <PERSON ID="28314">Anneli Jäätteenmäki</PERSON> şi <PERSON ID="97129">Luigi de Magistris</PERSON>, în numele Grupului <GRPOL GRPOLID="1119">ALDE</GRPOL> </TI-AUTHOR><TI-DEST><INST TYPE="COM">Comisiei</INST></TI-DEST></TI><OBJECT OBJID="OBJ0058">Subiect: Declarații recente ale liderilor Bisericii Catolice privind pedofilia</OBJECT><CONTENT><PARA>Uniunea Europeană și statele sale membre conferă o importanță primordială protecției copiilor împotriva abuzului și violenței, îndeosebi protecției împotriva actelor de pedofilie. Comisia a elaborat recent o Propunere de directivă a Parlamentului European și a Consiliului privind combaterea abuzului sexual asupra copiilor, a exploatării sexuale a copiilor și a pornografiei infantile [COM(2010)0094 - 2010/0064(COD)], bazându-se pe Decizia-cadru 2004/68/JAI<FNREF FNIDREF="FN1"/> privind aceleași aspecte. Având în vedere acest context, victime din întreaga lume au denunțat un număr mare de acte de pedofilie comise de preoți, lucru care a condus la demisionarea unor înalți reprezentanți ai Bisericii Catolice, precum și la începerea urmăririi penale în multe state, în timp ce au fost, de asemenea, lansate acuzații de complicitate și mușamalizare împotriva ierarhiei de la Vatican, care așteaptă încă să fie soluționate și clarificate. Între timp, Cardinalul Bertone, secretar de stat al Sfântului Scaun, a declarat că „există o legătură între homosexualitate și pedofilie”<FNREF FNIDREF="FN2"/>, pe când un reprezentant al Bisericii a făcut o analogie între criticile aduse Papei și antisemitism<FNREF FNIDREF="FN3"/>, iar alții au minimalizat gravitatea evenimentelor<FNREF FNIDREF="FN4"/>.</PARA><PARA>Își va exprima Comisia poziția sa de condamnare fără echivoc atât a actelor de pedofilie, cât și a acestor declarații scandaloase venite din partea unor înalți reprezentanți ai Bisericii care, pe de o parte, relaționează în mod eronat homosexualitatea și pedofilia și, pe de altă parte, au comparat acuzațiile aduse cu antisemitismul? Își va exprima Comisia fără întârziere și în mod oficial îngrijorarea în fața autorităților Sfântului Scaun? Va aduce Comisia în discuție aceste chestiuni cu ocazia reuniunii la nivel înalt care va avea loc cu liderii spirituali în luna mai? Va lua Comisia inițiative în vederea garantării faptului că faptele de pedofilie, inclusiv cele comise de către preoți sunt aduse în fața justiției și că drepturile victimelor sunt protejate împotriva oricărei forme de mușamalizare sau împotriva oricărui alt obstacol care ar putea să derive din orice statut special al persoanelor implicate?</PARA><FN FNID="FN1">  JO L 13, 20.1.2004, p. 44</FN><FN FNID="FN2">  Declarație în limba spaniolă a Cardinalului Bertone: http://www.dailymotion.com/video/xcxxr5_le-dichiarazioni-del-cardinale-bert_news</FN><FN FNID="FN3">  Monsignorul Giacomo Babini, Episcop Emerit, a declarat că, în opinia sa, în spatele criticilor aduse Papei se află un atac „sionist”; Părintele Raniero Cantalamessa, predicator al Casei Pontificale, a comparat atacurile la adresa Papei în legătură cu mușamalizarea actelor de pedofilie cu „aspectele cele mai reprobabile ale antisemitismului” în reflecțiile sale din Vinerea Mare înaintea Papei Benedict, la Vatican.</FN><FN FNID="FN4">  Declarația Cardinalului Franc Rode, http://www.vecernji.hr/vijesti/hajkom-pedofilskim-aferama-katolicku-crkvu-zele-unistiti-clanak-120926</FN></CONTENT></QUEST>