<QUEST><TI><TI-INTRO>ÎNTREBARE ORALĂ <QREF QID="H-2007-0702">H-0702/07</QREF></TI-INTRO><TI-SESSION>pentru timpul afectat întrebărilor din perioada de sesiune octombrie 2007</TI-SESSION><TI-RULES-EP>în conformitate cu articolul 109 din Regulamentul de procedură</TI-RULES-EP><TI-AUTHOR>de <PERSON ID="33964">Roberta Alma Anastase</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0702">Subiect: Facilitarea vizelor pentru cetăţenii Republicii Moldova şi Georgiei</OBJECT><CONTENT><PARA>Cetăţenii Republicii Moldova şi Georgiei se confruntă cu dificultăţi considerabile în cadrul procesului de obţinere a vizelor pentru statele membre ale UE. În afară de aceasta, intrarea în vigoare a Acordului de Facilitare a Vizelor între UE şi Federaţia Rusă a generat o situaţie paradoxală, în care populaţia din regiunile separatiste din Abhazia, Osetia de Sud şi Transnistria, în mare parte deţinătoare de paşapoarte ruseşti, beneficiază de un regim facilitat de vize şi călătorii. Cum intenţionează Consiliul să contribuie la accelerarea procesului de facilitare a regimului de vize  pentru cetăţenii Republicii Moldova şi Georgiei şi implementării acordurilor respective? La fel, este urgent ca la Centrul Comun de Vize din Chişinău să adere cât mai multe state membre ale UE pentru a transpune în practică procesul de facilitare a vizelor. Cum se explică faptul că până în prezent la acest Centru au aderat doar câteva state şi cum intenţionează Consiliul să urgenteze aderarea celorlalte state?</PARA></CONTENT></QUEST>