<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2010-0113">O-0113/2010</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96672">Marita Ulvskog</PERSON>, <PERSON ID="25718">Saïd El Khadraoui</PERSON>, <PERSON ID="97009">Kriton Arsenis</PERSON>, <PERSON ID="28349">Teresa Riera Madurell</PERSON><BRK/>în numele Grupului <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0113">Subiect: Un nou cadru european pentru insule în temeiul Tratatului de la Lisabona</OBJECT><CONTENT><PARA>În conformitate cu articolul 174 din Tratat, în instrumentele și politicile europene ar trebui incluse noi măsuri specifice pentru a permite locuitorilor regiunilor insulare europene să beneficieze în mod echitabil de libertățile de bază prevăzute în Tratat. Aceste măsuri merg în direcția obiectivului de coeziune teritorială și ar trebui să permită insulelor nu doar să își depășească handicapurile, ci și să își exploateze potențialul conferit de situația lor particulară.</PARA><PARA>Comisia a făcut un pas important prin publicarea studiului său „Teritorii cu caracteristici geografice specifice”, având în vedere necesitatea unei mai bune înțelegeri a realităților zonelor insulare. Cu toate acestea, unele dintre concluzii nu se bazează pe argumente solide. </PARA><PARA>Insulele europene au în comun anumite caracteristici (teritoriu limitat, accesibilitate redusă, ecosisteme bogate, dar fragile, disponibilitate limitată a resurselor) care le diferențiază de zona continentală și au un impact asupra dezvoltării lor. Din acest motiv este necesar un cadru specific (juridic, politic, financiar) la nivelul UE pentru a permite politicilor UE să intervină în contextul insulelor, acordând suficientă flexibilitate pentru a răspunde de la caz la caz nevoilor acestora în materie de dezvoltare, respectând întotdeauna principiul proporționalității.</PARA><PARA>În cadrul actualei politici regionale, unele regiuni insulare europene, din cauza criteriului de distanță care prevede o separare maximă de 150 km între regiunile costiere maritime, nu sunt eligibile pentru finanțare europeană în baza programelor de cooperare transfrontalieră. O astfel de limitare reduce șansele regiunilor insulare de a coopera între ele sau cu alte regiuni maritime care se confruntă cu aceleași probleme și nevoi.</PARA><PARA>Intenționează Comisia să înainteze un cadru specific pentru insule astfel încât politica de coeziune, împreună cu alte politici europene relevante, să poată juca rolul crucial care i-a fost încredințat, anume acela de principal instrument european de promovare a dezvoltării tuturor regiunilor UE? </PARA><PARA>Justificarea acestui cadru ar trebui să se bazeze pe mai multe date statistice. PIB-ul și ratele șomajului, utilizate în prezent drept criterii de eligibilitate, par să fie insuficiente pentru a zugrăvi situația insulelor în raport cu continentul. </PARA><PARA>Are Comisia în vedere includerea de noi indicatori teritoriali pentru a înțelege mai bine situația insulelor în Europa în comparație cu continentul?</PARA></CONTENT></QUEST>