<QUEST VERSION="2"><TI><TI-INTRO>Întrebarea cu solicitare de răspuns oral <QREF QID="O-2011-000210">O-000210/2011</QREF></TI-INTRO><TI-DEST>adresată <INST TYPE="COM">Comisiei</INST></TI-DEST><TI-RULES-EP>Articolul 115 din Regulamentul de procedură</TI-RULES-EP><TI-AUTHOR><PERSON ID="96736">Jan Philipp Albrecht</PERSON>, <PERSON ID="96821">Rui Tavares</PERSON>, <PERSON ID="96815">Judith Sargentini</PERSON>, <PERSON ID="28253">Eva Lichtenberger</PERSON>, <PERSON ID="28409">Raül Romeva i Rueda</PERSON>, <PERSON ID="96676">Christian Engström</PERSON><BRK/>în numele Grupului <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000210">Subiect: Directiva privind păstrarea datelor</OBJECT><CONTENT><PARA>Raportul de evaluare al Comisiei referitor la Directiva privind păstrarea datelor (Directiva 2006/24/CE) prezentat la 18 aprilie 2011 a ajuns la concluzia că există diferenţe semnificative între legislaţiile de transpunere în domeniile care reglementează limitarea scopului, accesul la date, perioadele de păstrare, protecţia şi securitatea datelor, precum şi statisticile, trei state membre au încălcat directiva, întrucât legislaţia naţională de transpunere a fost anulată de Curtea Constituţională aferentă din fiecare stat membru în cauză şi deşi acestor trei ţări le-au fost intentate procese juridice sau au fost ameninţate cu acţiuni în justiţie, nu au fost propuse acţiuni similare în cazul ţărilor identificate de Comisie că ar fi transpus greşit directiva, neasigurând o protecţie adecvată a drepturilor fundamentale ale cetăţenilor.</PARA><PARA>Directiva nu a armonizat pe deplin abordarea în materie de păstrare a datelor şi nu a creat condiţii de concurenţă echitabile pentru operatori.</PARA><PARA>În conformitate cu AEPD, Directiva privind păstrarea datelor se află în contradicţie cu drepturile fundamentale privind viaţa privată şi protecţia datelor şi putea fi reglementată într-o manieră care să invadeze mai puţin viaţa privată.</PARA><PARA>1.  În ce temei consideră Comisia că nu are în prezent obligaţia legală de a abroga directiva, dat fiind faptul că raportul de evaluare nu a putut dovedi necesitatea acesteia?</PARA><PARA>2.  În ce temei a respins Comisia conceptul de conservare a datelor („quick freeze”) în raportul de evaluare?</PARA><PARA>3.  De ce mai intenţionează Comisia să iniţieze proceduri de încălcare a dreptului Uniunii împotriva unor state membre dacă până şi însăşi Comisia consideră necesară revizuirea directivei şi, implicit, a legislaţiilor naţionale de transpunere?</PARA><PARA>4.  După ce Înalta Curte din Irlanda a permis contestarea legii privind păstrarea datelor în faţa CEJ, când se aşteaptă Comisia la o decizie din partea CEJ referitoare la legitimitatea Directivei privind păstrarea datelor?</PARA></CONTENT></QUEST>