<QUEST VERSION="2"><TI><TI-INTRO>Întrebarea pentru timpul afectat întrebărilor <QREF QID="H-2010-0485">H-0485/2010</QREF></TI-INTRO><TI-DEST>adresată <INST TYPE="CS">Consiliului</INST></TI-DEST><TI-SESSION>Perioada de sesiune: octombrie 2010</TI-SESSION><TI-RULES-EP>Articolul 116 din Regulamentul de procedură</TI-RULES-EP><TI-AUTHOR><PERSON ID="28372">Ryszard Czarnecki</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ0485">Subiect: Discriminarea populației poloneze din Lituania în cazul utilizării panourilor bilingve</OBJECT><CONTENT><PARA>În Lituania are loc o discriminare împotriva minorității poloneze, în sensul că această țară aplică sancțiuni financiare întreprinderilor și entităților locale care folosesc semne și panouri de informare bilingve (în limbile lituaniană și polonă). Acest fenomen este notabil în regiunile în care minoritatea de limbă polonă reprezintă peste 80% (districtul Soleczniki/Šalčininkai) sau peste 60% din populație (districtul Vilnius).</PARA><PARA>Astfel, Lituania astfel încalcă sistematic dreptul internațional, inclusiv convenția-cadru pentru protecția minorităților naționale (în special articolele 10 și 11), pe care parlamentul lituanian a ratificat-o în 2000. Iată câteva exemple:</PARA><PARA>La 19 august 2010, Dariusz Gasperowicz, director al depoului de autobuze din districtul Vilnius, a fost amendat cu 450 de litas pentru afișarea de panouri bilingve în microbuze. Edgar Obłoczyński, șeful depoului de autobuze din Šalčininkai, fusese deja sancționat din același motiv. În data de 20 august a acestui an, Zygmunt Marcinkiewicz, proprietarul societății Irzimas, o întreprindere de transporturi din Czarny Bór/Juodšiliai, a fost sancționat cu 1 200 de litas pe motiv că pe autobuzele acestei societăți rutele erau afișate în două limbi, lituaniană și polonă. Tot o amendă de 1 200 de litas a primit și Bolesław Daszkiewicz, responsabil de administrația districtului Šalčininkai, pentru afișarea bilingvă a numelor străzilor. </PARA><PARA>Cum intenționează Consiliul să intervină în această chestiune, pentru a exercita presiuni asupra Lituaniei la nivel internațional, în vederea opririi politicii de discriminare împotriva minorității poloneze din această țară? </PARA></CONTENT></QUEST>