<QUEST><TI><TI-INTRO>ÎNTREBARE ORALĂ <QREF QID="H-2010-0062">H-0062/10</QREF></TI-INTRO><TI-SESSION>pentru timpul afectat întrebărilor din perioada de sesiune martie 2010</TI-SESSION><TI-RULES-EP>în conformitate cu articolul 116 din Regulamentul de procedură</TI-RULES-EP><TI-AUTHOR>de <PERSON ID="23787">Czesław Adam Siekierski</PERSON></TI-AUTHOR><TI-DEST><INST TYPE="CS">Consiliul</INST></TI-DEST></TI><OBJECT OBJID="OBJ0062">Subiect: Componenţa Parlamentului European după intrarea în vigoare a Tratatului de la Lisabona</OBJECT><CONTENT><PARA>Conform Tratatului de la Lisabona, intrat în vigoare la 1 decembrie 2009, Parlamentul European este compus dintr-un număr de 750 de deputaţi plus un Preşedinte / o Preşedintă, ceea ce înseamnă cu 18 deputaţi mai mult decât era prevăzut în Tratatul de la Nisa, aflat în vigoare până la 1 decembrie 2009.</PARA><PARA>În noiembrie 2009, Parlamentul European a adoptat un raport referitor la statutul noilor deputaţi, care confirmă preluarea mandatelor de către noii deputaţi suplimentari, după intrarea în vigoare a Tratatului de la Lisabona şi după ce toate statele membre au ratificat un protocol adiţional privind creşterea numărului deputaţilor. Cu toate acestea, acest protocol adiţional nu a fost încă semnat de către şefii de stat ai statelor membre ale UE şi este greu de prevăzut când va avea loc acest lucru. Aceşti noi deputaţi nu vor putea însă să îşi preia mandatele înaintea convocării unei Conferinţe interguvernamentale pe această temă.</PARA><PARA>Având în vedere situaţia descrisă mai sus, ce măsuri intenţionează să ia Consiliul pentru a accelera adoptarea unei reglementări care să le permită noilor deputaţi preluarea mandatelor în conformitate cu Tratatul de la Lisabona? Ne putem aştepta ca această situaţie să fie soluţionată în timpul Preşedinţiei spaniole?</PARA></CONTENT></QUEST>